نامه نامۆكان...نامه‌ی هه‌شته‌م\n22 ت یەکەم 2014\nدواین نوێکردنەوە چوار شەممە, 22 تشرینی یەکەم 2014 19:30\nبڵاوكراوەتەوە لە چوار شەممە, 22 تشرینی یەکەم 2014 19:30\nسه‌رده‌مێكه به جێت هێشتووم !بیرم نایه چه‌نێك له كات تێپه‌ڕیوه..به‌س هه‌موو ساتێك هه‌ستم به‌وه كردووه بێ تۆیی چۆن دڵی منی وێران كردووه !..هه‌تا ئه‌م ساته‌ش ئاگام له‌بوركان و بوومه‌له‌رزه‌كانی دڵمه، خاك و ئاسمانی دڵمت سه‌ره‌و ژێر كرد..\nکچێک بريار دەدات بمرێت\nدواین نوێکردنەوە چوار شەممە, 22 تشرینی یەکەم 2014 19:28\nبڵاوكراوەتەوە لە چوار شەممە, 22 تشرینی یەکەم 2014 19:28\nپەنجەکانم شێواوتر لەجاران دەست لەملانێ پێنوس سەما دەکات\nدەنکە مرواريەکانی قەدری شه‌کەتم دەهۆنەوە ،شێواوتر لە جاران وشە بێ نازەکان\nبونیادی ڕۆژھەڵات لە شیعری_ چەند وێنەیەک_ ی ئەحمەدی مەلادا\nدواین نوێکردنەوە پێنج شەممە, 02 تشرینی یەکەم 2014 20:23\nبڵاوكراوەتەوە لە پێنج شەممە, 02 تشرینی یەکەم 2014 20:23\nسەدیق سەعید رواندزی: لەنێوان ڕۆژھەڵاتء ڕۆژئاوادا، وەک دوو پانتایی جوگرافیء دیموگرافی، چەندین جیاوازی کلتووریء فەرھەنگی و مێژوویی، بوونیان ھەیە. کە دەشێ ھەریەکێکیان ئاماژە یەک بێت بۆ ناسینەوەو دەرخستنی شوناسی ئەو دوو شوێنە، لە دنیابینی مرۆڤەکاندا.\nخۆشی فرۆشی ..\nدواین نوێکردنەوە سێ شەممە, 21 تشرینی یەکەم 2014 09:06\nبڵاوكراوەتەوە لە سێ شەممە, 21 تشرینی یەکەم 2014 09:06\nڕه‌نگه به‌مه‌به‌ست و سێره لێگرتن نه‌بێ زۆرجار ناونانی کوردی پڕبه‌پێستی واتا نی یه هه‌ربه‌نزیکه‌یی له‌کۆڵی ده‌که‌نه‌وه یا ڕاستتر مرداری ده‌که‌نه‌وه ئیدی نه‌زیندووه و نه‌ده‌خورێ !\nنامه نامۆكان...نامه‌ی چواره‌م\nدواین نوێکردنەوە پێنج شەممە, 02 تشرینی یەکەم 2014 04:48\nبڵاوكراوەتەوە لە پێنج شەممە, 02 تشرینی یەکەم 2014 04:48\nنوسراوە لە لایەن DANER\nهاوڕێ ئه‌بێت ژیان چه‌ند ده‌رگای هه‌بێت !؟ ئه‌ی تۆ له كام ده‌رگای ژیانه‌وه هاتی!؟ ئه‌ی عه‌شق مانای چی یه!. عه‌شق سوتانی دڵ نی یه ..ئه‌ی عه‌شق ئاوێته بوونی ڕۆح و جه‌سته نی یه ..\n17 ت یەکەم 2014\nدواین نوێکردنەوە هەینی, 17 تشرینی یەکەم 2014 21:19\nبڵاوكراوەتەوە لە هەینی, 17 تشرینی یەکەم 2014 21:19\nئەزانی زۆر پەرش و بڵاوم خۆمم بۆ کۆناکرێتەوە و نازانم دێرەکانم چۆن بدرکێنم\nباران وردە وردە دەدات لەپەنجەری ژوورەکەم و لق و پۆپی دار (ليمۆکە) دەشـــواتەوە\nگوێم لەقاقای زەويە، کەباران گۆنای ماچ دەکات. چەندە تامەزرۆی ديداری يەکین\nنامه نامۆکان، نامەی سێیەم\n28 ئەیلول 2014\nدواین نوێکردنەوە یەک شەممە, 28 ئەیلول 2014 14:33\nبڵاوكراوەتەوە لە یەک شەممە, 28 ئەیلول 2014 14:31\nهاوڕێ وام ئه‌زانی كلیله نهێنی یه كه‌ی ده‌رگا ی داخراوی دڵم لای تۆیه ، كه‌چی تۆ وه‌ك خه‌یاڵ هاتیت و وه ك خه‌یاڵ ڕۆیشتی!.. ئه‌فسوس چ قه‌ده‌رێك بوو !.. ئه‌وه‌ی ئێمه‌ی به‌یه‌ك ناسان عه‌شق بوو ئه‌وه‌ش كه ئێمه‌ی له یه‌كتر جیا كرده‌وه هه‌ر عه‌شق بوو !..\nنامه نامۆكان...نامه‌ی شه‌شه‌م\n15 ت یەکەم 2014\nدواین نوێکردنەوە چوار شەممە, 15 تشرینی یەکەم 2014 07:48\nبڵاوكراوەتەوە لە چوار شەممە, 15 تشرینی یەکەم 2014 07:48\nهاوڕێ دڵم ئێستا وه‌كو جاران لێ نایات ،هه‌موو شتێك گۆڕاوه !ئه‌ڵێ ی له سه‌رده‌مێكی ترا ئه‌ژیم بۆیه ترپه‌كان ئاوا جیاوازن،ئێستا ئه‌زانم ترپه‌ی دڵ ئه‌توانێت زه‌مه‌ن ،شوێن ،هه‌ناسه،وه‌رزه‌كان،ڕه‌نگه‌كانی په‌لكه زێڕینه ..ته‌نانه‌ت نیگاكانیش بگۆڕێت،\nنامه نامۆکان، نامەی دووەم\n26 ئەیلول 2014\nدواین نوێکردنەوە یەک شەممە, 28 ئەیلول 2014 14:34\nبڵاوكراوەتەوە لە هەینی, 26 ئەیلول 2014 21:14\n12 ت یەکەم 2014\nدواین نوێکردنەوە یەک شەممە, 12 تشرینی یەکەم 2014 19:52\nبڵاوكراوەتەوە لە یەک شەممە, 12 تشرینی یەکەم 2014 19:52\nسه‌یره چه‌ند جار پێم وتی منت خۆش نه‌وێت دڵم له ئاوێنه ئه‌چێت هه‌ستم وه‌كو شووشه وایه به‌رگه‌ی ئازاره‌كانی شكاند ن ناگرم ئاگادارم كردی من پڕم له نامۆیی به مرۆڤه‌كانی ئه‌م كه‌ونه ئێستاش گومان ئه‌كه‌م ئه‌مه‌ی ئه ینوسم ووشه بێت..\nنامه نامۆكان، نامەی یەکەم\n24 ئەیلول 2014\nدواین نوێکردنەوە یەک شەممە, 28 ئەیلول 2014 14:35\nبڵاوكراوەتەوە لە چوار شەممە, 24 ئەیلول 2014 19:23\nنامه‌ی یه‌كه‌م ... ده‌كرێت هه‌ر ڕۆژه‌و ژانێكی نوێ له ساتێكی چاوه‌ڕوان نه‌كراودا هه‌سته‌كانمان بله‌رزێنێ و له ناخی ڕۆحمانا به ئیقاعێكی خه‌م بزوێن به‌رجه‌سته بێت. . .\nدوای هەڵبژاردنی تۆ\nنامه نامۆكان..نامه‌ی نۆیه‌م


پاره‌ی دوو مانگ به‌سه‌ر مامۆستایانی وانه‌بێژ دابه‌شده‌كرێت\n4/23/2019 7:19:43 PM 36 جار خوێندراوه‌ته‌وه\nوه‌زاره‌تی دارایی، ره‌زامه‌ندی له‌سه‌ر ته‌رخانكردنی پاره‌ی پێویست بۆ كرێی وانه‌بێژی مامۆستایانی زانكۆ ده‌دات و سه‌رۆكی زانكۆی سه‌لاَحه‌دینیش ڕایده‌گه‌یه‌نێت: هه‌فته‌ی داهاتوو پاره‌ی مانگێكی دیكه‌شیان بۆ خه‌رجده‌كرێت.\nد.ئه‌حمه‌د دزه‌یی، سه‌رۆكی زانكۆی سه‌لاَحه‌دین ڕاگه‌یاند وه‌زاره‌تی دارایی و ئابووری حكومه‌تی هه‌رێم، رۆژی 22ی 4ی 2019 ره‌زامه‌ندی له‌سه‌ر ته‌رخانكردنی پاره‌ی پێویست بۆ ئه‌و مامۆستایانه ده‌ربڕیوه كه به‌شه‌وانه‌یان له‌زانكۆكاندا وتۆته‌وه، بۆ ئه‌و مه‌به‌سته‌ش له ئێستادا ده‌ستكراوه به‌خه‌رجكردنی كرێی وانه‌بێژی بۆ مانگی 10ی ساڵی رابردوو بۆ ئه‌و مامۆستایانه‌ی كه به‌گرێبه‌ست وانه له‌زانكۆكه ده‌ڵێنه‌وه.\nوتیشی:" چاوه‌ڕوانده‌كرێت سه‌ره‌تای هه‌فته‌ی داهاتوو، پاره‌ی وانه‌بێژی مانگی 11ی 2018 بۆ مامۆستایانی زانكۆ له‌لایه‌ن وه‌زاره‌تی داراییه‌وه ته‌رخان بكرێت.\nسه‌رۆكی زانكۆی سه‌ڵاحه‌دین ئاماژه‌ی به‌وه‌كرد، هه‌رچه‌نده پێشتر بڕیاربوو كرێی وانه‌بێژی بۆ هه‌ردوو مانگی 10 و 11ی 2018 به‌یه‌كه‌وه خه‌رج بكرێت، به‌لاَم دواتر جیاكراوه‌ته‌وه‌و ئه‌م هه‌فته‌یه ته‌نها كرێی وانه‌بێژیی مانگی 10 خه‌رجده‌كرێت و هه‌فته‌ی داهاتووش كرێی مانگی 11ی ساڵی پار بۆ مامۆستایانی زانكۆكه خه‌رجده‌كرێت.\nبه‌وته‌ی د.ئه‌حمه‌د دزه‌یی، ئه‌و مامۆستا گرێبه‌ستانه‌ی زانكۆ، كه به‌شه‌وانه‌یان وتۆته‌وه، له‌سه‌رداهاتی ناوخۆ مانگانه كرێی وانه‌بێژییان بۆ خه‌رجكراوه و هیچ مانگێك دوانه‌كه‌وتووه‌و له‌كاتی خۆیدا مانگانه بۆیان خه‌رجكراوه .\nراشیگه‌یاند: ئه‌و پاره‌یه‌ی له‌لایه‌ن وه‌زاره‌تی دارایییه‌وه بۆمان ته‌رخانكراوه، بۆ مامۆستایانی میلاك خه‌رجده‌كرێت و هه‌ركات پاره‌ی دیكه‌مان بۆ ته‌رخانبكرێت، به‌سه‌ر مامۆستایاندا دابه‌شیده‌كه‌ین كه زیاتر له به‌شه‌وانه‌ی خۆیان، وانه‌یان له زانكۆ وتۆته‌وه.


کوردیپێدیا - نەرمین عوسمان\n👫 نەرمین عوسمان | پۆل: کەسایەتییەکان | زمانی بابەت: 🏳 کوردیی ناوەڕاست\nوەزیری ژینگەی عێراقی\n1. 👁 گفتووگۆ لەگەڵ..\n2. 👁 لەبەر تریفەی مانگ خەونەکانی نیشتمانمان دەچنی\n1. 👁 شەهید ئارام و نەرمین عوسمان\n2. 👁 شەهید جەعفەر عەبدولواحید و نەرمین عوسمان و نازەنین عوسمان و ئازاد عوسمان\n3. 👁 هێرۆ ئیبراهیم ئەحمەد، نەرمین عوسمان و رووناک شێخ جەناب\n➕ ئەم بابەتە لەلایەن: (هاوڕێ باخەوان)ەوە لە: Nov 3 2009 11:40PM تۆمارکراوە\n📷 فایلی وێنە 1.0.1 15 KB Nov 3 2009 11:40PM هاوڕێ باخەوان


ئیسلامی سیاسی ، به واتایه‌كی روونتر ، بازرگانیكردن به ئایینی ئیسلامه‌وه له‌دوای روخانی سیسته‌می خه‌لافه‌ی راشدینه‌وه ده‌ستی پێكردوه ، كاتێك معاویه‌ی كوڕی ئه‌بو سفیان قورئانی پیرۆزی كرده حه‌كه‌م له‌ململانێكه‌ی له‌سه‌ر ده‌سه‌ڵات له‌نێوان خۆی و عه‌لی كوڕی ئه‌بو تاڵیب . دوای كۆتایی شه‌ڕه‌كه‌ش كه سیسته‌می خه‌لافه‌تی گۆڕی به سیسته‌می پاشایه‌تی ئه‌مه‌وییه‌كان ، ئیدی ئیسلامی سیاسی له‌و ساوه گه‌شه‌ی كردوو تاكو ئه‌مڕۆش ره‌واجی هه‌یه . چونكه معاویه ته‌نها به‌وه نه‌وه‌ستا كه سیسته‌می خه‌لافه‌ی راشیدی بگۆڕێ به پاشایه‌تی ، به‌ڵكو له‌رێگه‌ی كڕینی ویژدانی زۆربه‌ی ئه‌سحابه‌كانی پێغه‌مبه‌رو به‌شێك له‌زانایانی ئه‌و سه‌رده‌مه‌ش توانی ته‌نانه‌ت مێژووش بگۆڕێ ، ئه‌ویش به‌ده‌ستكاریكردنی ده‌یان و سه‌دان فه‌رمووده‌ی پێغه‌مبه‌ری ئیسلام كه زاناكان خستیانه خزمه‌تی چه‌سپاندنی ده‌سه‌ڵاته‌كه‌ی و دواتریش به ویراسه كردنی حوكمی ئیسلامی بۆ نه‌وه‌كانی . مه‌مله‌كه‌تی عه‌باسییه‌كان ودوای ئه‌وانیش هۆزو قه‌بیله‌كانیترو تا ده‌گاته عوسمانییه‌كانیشه‌وه هه‌میشه پیاوانی ئایینی به‌كار هێنراون بۆ شه‌رعییه‌تدان به ده‌سه‌ڵات و حوكمه‌كانیان .\nبازرگانیكردن به‌ئایینه‌وه ره‌گو رییشه‌ی ده‌گه‌ڕێته‌وه بۆ سه‌رده‌می فیرعه‌ونه‌كان و پاشاكانی سه‌رده‌می كۆنی سومه‌ری و ئه‌كادی وبابلیه‌كانه‌وه كه پادشای وڵاتیان به خوا زانیوه‌و ، كاهینه‌كانی په‌رستگاكانیش به‌وه‌كیلی خوا . له‌سه‌ردمی ده‌ركه‌وتنی ئایینی جووله‌كه‌ش ، ئه‌حباڕه‌كانی یه‌هود هه‌مان رۆڵیان گێڕاوه ، ته‌نانه‌ت بۆ دیاریكردنی پاشاكانیان هانایان بۆ ئه‌حباڕه‌كان بردوه كه ته‌نها ئه‌وان ده‌سه‌ڵاتیان هه‌بوه پادشا له‌سه‌ر كورسی لاببه‌ن وكه‌سێكیتر له‌شوێنی دانێن ، ئه‌مه‌ش له‌چیرۆكی شاوولی پادشای یه‌هودو داوود پێغه‌مبه‌ردا له‌كتێبی ته‌وراتی جوله‌كه‌دا له‌سفری سامۆئیلدا باسی لێكراوه . له‌دوای بڵاوبوونه‌وه‌ی ئایینی مه‌سیحییه‌تیش له ئه‌وروپا ، دیسان پیاوانی ئایینی به‌نوێنه‌رایه‌تی پاپای فاتیكان ، هه‌مان رۆڵیان گێڕاوه ، هیچ وڵاتێك نه‌یتوانیوه شه‌رعییه‌ت بداته پاشاكه‌ی به‌بێ ره‌زامه‌ندی پاپای رۆما .ئه‌مه‌و جگه له‌وه‌ی پاپاكان ته‌نانه‌ت بیتاقه‌ی چوونه به‌هه‌شتیشیان ئه‌فرۆشته خه‌ڵك به ناوی ( صكوك الغفران ) كه ئه‌مه‌ش ته‌نها ده‌سه‌ڵاتی خوا بوو ، به‌ڵام ئه‌وان خۆیان به‌وه‌كیلی خوا ئه‌زانی و ئه‌و ده‌سه‌ڵاته‌یان دایه خۆیان .\nله‌سه‌ده‌كانی ناوه‌ڕاستدا ، كۆمه‌ڵگه‌ی ئه‌وروپی به هۆی بانگه‌شه‌كانی مارتین لۆسه‌ری پیاوی ئایینی ئه‌و سه‌رده‌مه له‌ئه‌ڵمانیا شۆڕشێكی فیكری گه‌وره‌ی به‌رپاكرد ، دواتر شۆڕشه‌كه كڵپه‌ی سه‌ندو زۆربه‌ی وڵاتانی كیشوه‌ركه‌ی گرته‌وه به‌شێوه‌یه‌ك گه‌وره‌ترین زه‌بری له‌رۆڵی پیاوه ئاینیه‌كان دا . ئه‌و سه‌رده‌مه‌ش به سه‌رده‌می رێنسیانس ناسراو ، به تێپه‌ڕینی زه‌مه‌ن رۆڵی كه‌نیسه لاواز بوو ، چه‌مكی جیاكردنه‌وه‌ی ئایین له‌سیاسه‌تو حوكمڕانی بوه واقیعێكی تازه له ئایینی مه‌سییحیه‌تدا .\nله‌گه‌ڵ ئه‌وه‌ی كۆمه‌ڵگه‌ی ئیسلامیش هه‌مان نه‌خۆشی تووش هاتبوو له‌لایه‌ن پیاوه ئاینییه‌كانیه‌وه به‌ڵام كاریگه‌ری ئه‌و شۆڕشه به‌سه‌ر كۆمه‌ڵگه‌ی ئیسلامیدا زۆر كه‌مبوو ، یاخود هه‌ر نه‌بوو . هه‌رچه‌نده كۆمه‌ڵه كه‌سانێكی كه‌م هه‌وڵیاندا گۆڕانكارییه‌ك له‌ناو كۆمه‌ڵگه‌ی ئیسلامیشدا بێننه كایه‌وه به‌تایبه‌تی هه‌وڵه‌كانی جه‌ماله‌دین ئه‌فغانی و ئیمام موحه‌ممه‌د عه‌بده له‌كۆتایی سه‌ده‌ی نۆزده‌م و‌سه‌ره‌تای سه‌ده‌ی رابردوودا ، به‌ڵام ئه‌م هه‌وڵانه هیچ كاریگه‌رییه‌كیان نه‌بوو ، هه‌ر زوو شكستیان هێنا ، له‌به‌ر ئه‌وه‌ی هاوپه‌یمانییه‌كی ستراتیژی تووندوتۆڵ له‌نێوان ده‌سه‌ڵات و پیاوه ئاینییه‌كانی ئیسلامدا هه‌بوو كه رێگربوو له‌هه‌ر هه‌وڵێكی گۆڕانكاری له‌ناو كۆ‌مه‌ڵگه‌دا .\nله ناوه‌ڕاستی حه‌فتاكانی سه‌ده‌ی رابردوو ته‌وژمێكی گه‌وره‌ی ئیسلامی سیاسی ناوچه‌كه‌ی گرته‌وه كه ناویان نابوو ( سه‌حوه‌ی ئیسلامی ) . ئه‌ویش به كاریگه‌ری رۆڵی وه‌هابیه‌كانی سعودیه‌و دواتر هه‌ڵگیرسانی شه‌ڕی ئه‌فغانستان و چوونی ژماره‌یه‌كی زۆری گه‌نجانی وڵاتانی ئیسلامی بۆ ئه‌فغانستان و شه‌ڕ كردن به‌ناوی جیهاده‌وه دژ به شیوعییه‌تی روسیا . دوای ته‌واو بوونی شه‌ڕه‌كه‌ش ئه‌و گه‌نجانه‌ی له‌ئه‌فغانستان به‌فیكری جیهادی وسه‌له‌فی گۆشكرابوون گه‌ڕانه‌وه وڵاته‌كانیان به‌هه‌مان فیكره‌وه ده‌ستیان به‌چالاكی كرد دژی ده‌سه‌ڵاتی وڵاته‌كانیان ، سعوودیه‌ش بۆ بڵاوكردنه‌وه‌ی فیكری وه‌هابی و سه‌له‌فییه‌ت یارمه‌تیه‌كی زۆری ئه‌وانه‌ی داو ده‌یان رێكخراوی بۆ دروستكردن و به قازانجی ده‌سه‌ڵاته‌كه‌ی خۆی به‌كاری هێنان .\nسه‌له‌فییه‌ت له‌كوردستان ره‌گورییشه‌كه‌ی ده‌گه‌ڕێته‌وه بۆ ئه‌و سه‌رده‌مه ، چونكه به‌شێكی زۆری سه‌ركرده ئیسلامیه‌كانی كوردستان له‌و كه‌سانه بوون كه به‌شدارییان له‌جیهادی ئه‌فغانستان كردوه ، یاخود كه‌وتونه‌ته ژێر كاریگه‌ری فیكری جیهاده‌وه كه له‌لایه‌ن سعودییه‌كانه‌وه ئاراسته ده‌كران . به‌مه‌ش شه‌پۆلی سه‌له‌فییه‌تی سعو‌دی زۆربه‌ی وڵاتانی ناوچه‌كه‌ی گرته‌وه ، ئیدی حزبی ئیسلامی وبزووتنه‌وه‌ی سه‌له‌فی سه‌ریهه‌ڵدا و، كوردستانیش بێبه‌ری نه‌بوو له‌م شه‌پۆله‌و، كۆمه‌ڵێك گه‌نجی كوردیش به‌ناوی ئیسلامخواز و بانگخواز ده‌ركه‌وتن به‌تایبه‌تیش له‌م ساڵانه‌ی دواییه‌دا. هه‌ڵبه‌ت زه‌میینه‌یه‌كی له‌باریش بۆ ده‌ركه‌وتنی ئه‌و گه‌نجانه هاته ئاراوه، كاتێك ده‌سه‌ڵاتی حیزبی له‌كوردستاندا كه‌وته ناو زه‌لكاوی گه‌نده‌ڵی و حوكمی دیكتاتۆرییانه‌وه ، ئیدی بۆ پاراستنی به‌رژه‌وه‌نده‌ی خۆی ، ده‌سه‌ڵات رێگای كرده‌وه له‌به‌رده‌م ئه‌و گه‌نجانه بێنه سه‌ر شاشه‌كان و له‌ناو كۆمه‌ڵگه‌دا شوێنپێی خۆیان جێگییر بكه‌ن ، هه‌م بۆ ئه‌وه‌ی گه‌نجانی كوردستان ته‌خدیر بكه‌ن ، هه‌میش بۆ كاتی پێویست به‌كاریان بێنێ . ئه‌گینا ده‌ركه‌وتن و رێگه‌دان به‌م شه‌پۆله هیچ مه‌نتقێكی تێدا نه‌بووه .\nپێشتریش وتومه مه‌سه‌له‌ی بانگخواز له‌ناو كۆمه‌ڵگه‌یه‌كی دینداری وه‌كو كۆمه‌ڵگه‌ی كوردی كه له‌ئه‌ساسدا له‌زۆربه‌ی گه‌لانی دونیا ئیماندارترن ، هیچ مانایه‌كی نیه . چونكه بانگخوازی بۆ میلله‌تانی بێباوه‌ڕی وه‌كو دارستانه‌كانی ئه‌مازۆن و لادێكانی هیندستان و بیابه‌نه‌كانی ئه‌فریقیا زه‌روورتره كه زۆربه‌یان سه‌گ وگا و داروبه‌رد ئه‌په‌رستن ، شوێنی ته‌بیعی ئه‌و بانگخوازانه ئه‌وێیه نه‌وه‌ك له‌ناو كۆمه‌ڵگه‌یه‌كی دینداری وه‌كو كۆمه‌ڵگه‌ی كوردستان . جا ئه‌گه‌ر ئه‌وان خۆیان به‌ڕاستی به‌نوێنه‌ری خودا ئه‌زانن ، با بچن له‌وێدا بانگخوازی بكه‌ن نه‌ك له‌سه‌ر شاشه‌ی ته‌له‌فزیۆنه‌كان و له‌ژێر هه‌وای سپلیتی ناو ستۆدیۆكان!!. كاتی خۆی تا ئێستاش سه‌دان وهه‌زاران حه‌مله‌ی ته‌بشیری دینی مه‌سیحی له‌وڵاتان هه‌یه ، كۆمه‌ڵه كه‌سانێك كه خۆیان به‌دڵسۆزی حه‌زره‌تی مه‌سیح ده‌زانن ده‌چنه ناو ئه‌قوامی بێباوه‌ڕو خوانه‌ناس ته‌بشیری دینی مه‌سیحی ئه‌كه‌ن ، با ئه‌و بانگخوازه ئیسلامییانه‌ش وابكه‌ن .\nبازرگانیكردن به ئایین بووه به‌دیارده‌یه‌كی زۆر ناشرینی ناو كۆمه‌ڵگه‌ی كوردستان ، ئه‌وانه‌ی ئێستا له‌مزگه‌وت له‌پشت مێزه‌وه‌و له‌سه‌ر شاشه‌ی ته‌له‌فزیۆنه‌كانه‌وه ده‌رئه‌كه‌ون ، هیچ شتێكی ئه‌وتۆیان له‌باردا نیه . كۆمه‌ڵه كه‌سانێكن ته‌نها شتێك له‌زمانی عه‌ره‌بی ئه‌زانن ، به ته‌رجه‌مه‌كردنی هه‌ندێ فه‌رمووده‌و كتێبه ئایینیه‌كان خه‌ڵكی هه‌ڵئه‌خه‌ڵه‌تێنن گوایه زانای هه‌ژده عیلمن ، ئه‌مه‌ش له‌كاتێكدایه كه به‌درێژایی ته‌مه‌نی خۆم تا ده ساڵێك پێش ئێستا مامۆستای ئایینی ومه‌لاو خه‌تیبی مزگه‌وتم نه‌بینیوه كه ریشی سپی نه‌بێت . پێشان مه‌لا ده‌بوایه سی چل ساڵێك خوێندنی ئایینی ته‌واو كردایه تا ئیجازه‌ی مه‌لایه‌تی پێئه‌به‌خشرا ، ئێستا ته‌مه‌نی ناگاته بیستوپێنج ساڵه‌وه دێته سه‌ر مینه‌ری پێغه‌مبه‌رو خوتبه ئه‌دات ! ته‌نانه‌ت خۆیشی ئه‌كات به موفتی ، كه مه‌رجی ئیفتا زۆر زۆر قوڕستره له‌وه‌ی مناڵێك بیدات و كۆمه‌ڵگه‌ی پێوه پابه‌ند بكات .\nله‌ئه‌ساسیشدا ته‌نانه‌ت بوونی حیزبی ئیسلامیش له‌ناو كۆمه‌ڵگه‌ی كورده‌واریدا به ئاسایی نازانم ، چونكه خه‌باتی كۆمه‌ڵگه‌ی كوردی خه‌باتێكی نه‌ته‌وه‌ییه نه‌وه‌ك جیهادی كافران ، كه‌واته هیچ پێویست ناكات حزبی ئیسلامیمان هه‌بێ ، چونكه ئه‌مه خۆی له‌خۆیدا ئه‌و ئیسلامه سیاسیه‌یه كه زۆربه‌ی وڵاتانی ئیسلامی وێران كردوه . نمونه‌ی حیزبی ئیخوان موسلمینی میسرمان بینی كه چۆن خه‌رێك بوو كۆمه‌ڵگه‌ی میسری له‌بنه‌ڕه‌ته‌وه هه‌ڵوه‌شێنێته‌وه‌و بیگه‌ڕێنێته‌وه هه‌زارو چوارسه‌د ساڵ بۆ دواوه . هه‌مان مه‌ترسی له‌سه‌ر ئه‌و كۆمه‌ڵگانه‌شدا هه‌یه كه ئیسلامی سیاسی تێیدا رۆڵ ده‌بینن .\nلێره‌وه ده‌توانم بڵێم ، كه‌وا كۆمه‌ڵگه‌ی كوردی به‌تایبه‌تیش ده‌سه‌ڵاته‌كه‌ی پێو‌یسته كارێك بكات بۆ رێگرتن له‌به‌سه‌له‌فیكردنی كۆمه‌ڵگه ، ده‌سه‌ڵات ده‌بێ له‌وه تێبگات كه بڵاوكردنه‌وه‌ی فیكری وه‌هابی و هێنانی گه‌نجی نا هوشیاری سه‌له‌فی بۆ سه‌ر شاشه‌كانه‌وه كاره‌ساتی به‌دواوه دێت ، چونكه ئه‌مانه گه‌ر بیت و بتوانن پێگه‌ی خۆیان قاییم بكه‌ن ، ئیدی ده‌بنه هه‌ڕه‌شه‌یه‌كی زۆر گه‌وره به‌سه‌ر كۆمه‌ڵگه‌و ده‌سه‌ڵاتیشه‌وه ، ئه‌وسا ئه‌بێ له‌پێناو خه‌لافه‌تێكی وه‌همی ئیسلامیدا ده‌ستبه‌رداری ته‌نانه‌ت خه‌ونه نه‌ته‌وه‌ییه‌كانیشمان بین ..


زایینی: ٠٨-٠٨-٢٠١٧ - هەتاوی: ١٣٩٦/٠٥/١٧ - ١٢:٠٣ تاران قه‌باره‌ی فۆنت:\nکوردستان میدیا: پەیامی هاوخەمی ئەندامان و لایەنگرانی حیزبی دێموکراتی کوردستانی ئێران بەبۆنەی شەهیدبوونی دوو پێشمەرگەی قارەمانی حیزبی دێموکرات لە ناوچەی پیرانشار.\nئێمە وەکوو لاوانی ڕۆژهەڵات لە ناوچەی "مەرگەوەڕ" لە شارۆچکەی دزە وەکوو لایەنگرانی شۆڕشی ڕزگاریخوازی گەلەکەمان پرسە و سەرەخۆشی خۆمان بۆ بنەماڵەی ئەو دوو شەهیدانە بەناوەکانی "هێمن مەولانژاد و یەعقوب مورادی" و هەروەها حیزبی دێموکرات و تەواوی خەڵکی ڕۆژهەڵات دەردەبڕین و بەڵێن دەدەین تا دوا قەترەی خوێنی خۆمان ڕێگایان درێژە دەدەین تاکوو بە ئامانجە پیروزەکەمان کە ڕزگاری گەلە بگەین و دەست لە خەبات و لایەنگری و یارمەتی حیزبەکەمان هەڵنەگرین.\nسڵاو لە رۆحی پاکی شەهیدان\nسەرکەوتن بو کوردستان و مەرگ و نەمان بو دوژمنان\nئەندامان و لاوانی حیزبی دێموکراتی کوردستانی ئێران لە دزەی مەرگەوەڕ\nڕێکەوتی ١٥ی گەلاوێژی ١٣٩٦ی هەتاوی\nبژی حیزبی دێموکراتی کوردستانی ئێران، بژی پێشمەرگە


دادگایه‌كی جیهانی له لاهای گوتویه‌تی بیناكردنی په‌رژینی ئاسایش له كه‌رتی غه‌ززە له لایه‌ن ئیسرائیله‌وە كارێكی نا كانونیه - 2004-07-09\nی مانگی حه‌وت ٠٩, ٢٠٠٤\nدادگایه‌كی جیهانی بڕیارێكی له سه‌ر بیناكردنی په‌رژینی ئاسایشی كه‌رتی غه‌ززەی داگیركراو له لایه‌ن ئیسرائیله‌وە دەركردووە و دەڵێت ئه‌وە كارێكی نا كانونیه. ئه‌و دادگایه‌ش داوانی له نه‌ته‌وە یه‌كگرتووەكان كردووە بۆ وەستاندنی بیناكردنی ئه‌و په‌رژینه هه‌نگاو بنێن.\nئه‌م دادگا جیهانیه كه له لاهایه به ڕێژەی 14 به یه‌ك ئه‌مڕۆ هه‌ینی ئه‌م بڕیارەیان داو گوتیان ئه‌وە سه‌رپێچی كردنه له یاسا نێونه‌ته‌وەییه‌كان و دەبێت هه‌ڵبوەشێنرێنه‌وە. هه‌مان دادگاش گوتی دەبێت ئه‌و فه‌له‌ستینیانه‌ی له ئه‌نجام ئه‌م پرۆژەیه‌دا ماڵ و خانوبه‌رەكانیان ڕووخێنراوە، قه‌رەبوو بكرێنه‌وە.\nسه‌رۆك وەزیرانی فه‌له‌ستینی ئه‌حمه‌د قورەیه‌ع ئه‌و حوكمدانه‌ی ئه‌و دادگایه‌ی به بڕیارێكی مێژوویی له‌قه‌ڵه‌م داو سه‌رۆكی فه‌له‌ستینیه‌كان یاسر عه‌رەفات گوتویه‌تی ئه‌مه سه‌ركه‌وتنێكه بۆ گه‌لی فه‌له‌ستینی.\nئیسرائیلیش وەڵامی ئه‌م بڕیارەی داوەته‌وە و دەڵێت ئێمه ئه‌و بڕیارە جێبه‌جێ ناكه‌نو چونكه ئه‌و حوكمه هیچ ڕەواییه‌كی تیاد نیه‌و و سه‌رنه‌كه‌وتووە له باسكردن و ڕوونكردنه‌وەی كێشه‌ی تیرۆرزمه فه‌له‌ستینیه‌كان.


حوکمی ڕیش هێشتنەوە لە ئاینی ئیسلم دا :: ماڵپه‌ڕی فه‌رمووده\nحوکمی ڕیش هێشتنەوە لە ئاینی ئیسلم دا\nخواى په روه رديگار واجبى كردوه له سه ر (به نده كانى) كه بى په رستن به تاك و ته نها,هه ر وه كو ده فه رموێت:( وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ)الذاريات: ٥٦ واته : من جنۆكه و ئاده ميزادم دروست نه كردوه ته نها بۆ په رستنى خۆم نه بێت, كه واته پێويسته له سه رمان ئاينى ئيسلاممان هه مووى قبوڵ بێت وه عيباده ته كانمان ته نها بۆ خواى په روه رديگار ئه نجام بده ين,هه ر وه كو خواى په روه رديگار ده فه رموێت: يَا أَيُّهَا الَّذِينَ آمَنُوا ادْخُلُوا فِي السِّلْمِ كَافَّةً ( البقرة: ٢٠٨ واته : ئه ى ئه وانه ى ئيمانتان هێناوه بڕۆنه ناو ئاينى ئيسلام به گشتى, كه كرده وه كردنه به گشت ئه و شتانه ى كه خواى په روه رديگار ئه مرى پێ كردوين به ئه نجام دانى و وه دوور كه وتنه وه له هه موو ئه و شتانه ى كه خواى په روه رديگار نه هى لێكردوين, كه واته دروست نيه بۆ ئێمه واز له هه ندێك له و عيباده تانه بێنين كه فه رمانمان پێ كراوه بۆيه (ڕيش) هێشتنه وه ش يه كێكه له و عيباده تانه ى كه ئه مرمان پێ كراوه به كردنى, به پشتيوانى خواى په روه رديگار به كورتى باسى ڕيش هێشتنه وه و حوكمه كه ى ده كه ين.\nڕيش له زمانه وانى و له شه رع دا\nاللِّحْيَةُ ( ڕيش) : له زمانى عه ره بى دا به م مانايه دێت: ( اللِّحْيَةُ، بالكَسْرِ: شَعَرُ الخَدَّيْنِ والذَّقَنِ ) (١) انظر: قاموس المحيط /ج4/ ص 387– ، والقاموس المعجم الوسيط.\nشيَخ إبن عثيميين ده فه رموێت: واته ( له سه ر ئه م پێناسه يه : هه ر كه سێك بڵێت ئه و مووه ى كه له سه ر ڕومه ته كانه ئه وه داخڵى ڕيش نيه پێويسته ئه وه بسه لمێنێت - به به ڵگه -)\nمجموعة الفتاوى ورسائل /ج11/ ص 124. )(1)(واته : (لِحْية) به كه سره ى لام : به موى سه ر كوڵم و چه ناگه ده وترێت ).هه روه ها له (فتح البارى) دا ده فه رموێت: ( اللِّحْيَةُ اسْمٌ لِمَا نَبَتَ عَلَى الخَدَّيْنِ والذَّقَنِ) فتح الباري طبعة السلفية / ج10/ ص 35 . واته : ناوه بۆ ئه و مووه ى كه له سه ر هه ردوو ڕومه ته كان و چه ناگه ڕواوه .\nلـــه شــه رعــدا: ( حد اللحية من العظمين الناتئين بحذاء صما في الأذنين إلى آخر الوجه، ومنها الشعر النابت على الخدين ) فتاوى ورسائل ابن عثيمين (ج11/ص124) وقال ( وبهذا تبين أن العارضين من اللحية ).(ج11/ص125 ) . واته : سنورى ڕيش له و دوو ئێسكه ى ديارو به رزو بڵنده وه ده ست پێده كات كه به رامبه ر نه رمايى هه ردوو گوێن، بۆ كۆتايى ده م و چاو، وه هه روه ها به و مووه ش ده وترێت كه له سه ر هه ردوو ڕومه ته كان ڕوواوه . تعريف الشارب : ( هو الشعر النابت على الشفة العليا للفم، و قال في المصباح:\nهو الشعر الذي يسيل على الفم ويثنى على الفم باعتبار الطرفين ). پێناسه ى سمێڵ: ( سمێڵ به و مووه ده وترێت كه ڕواوه له سه ر لێوى سه ره وه ، له كتێبى (ميصباح) دا ده ڵێت: ئه و مووه يه كه دێته خواره وه بۆ سه ر ده م وه كه وانه ى ده بێته وه به سه ر هه ردوو لاى ده مدا )\nحوكمى ڕيش هێشتنه وه :\nخواى په روه رديگار له قورئانى پيرۆزدا باسى ڕيش ده كات.\nخواى په روه رديگار باسى پێغه مبه ر موسا و هاڕونى براى ده كات (عليهما الصلاة والسلام) كاتێك مووسا گه ڕايه وه له كێوى توور، به خه فه تێكى زۆره وه ، به قه ومه كه ى فه رموو به ڕاستى له دواى من جێنشينێكى زۆر خراپ بوون، چۆن ئاينى منتان گۆڕى و له خه فه تدا قژو ڕيشى هارونى براى ڕاكێشا ...... خواى په روه رديگار له باسى پێغه مبه ر موساو هارونى براى ده فه رمووێت: (قَالَ يَا ابْنَ أُمَّ لَا تَأْخُذْ بِلِحْيَتِي وَلَا بِرَأْسِي]طه: 94[ هارون ده ى فه رموو ئه ى براى دايكی، ڕيش و قژم مه گره . ئه مه به ڵگه يه له سه ر ئه وه ى كه ئه و پێغه مبه ره به ڕێزه ش ڕيشى هه بووه ، جا كه ڕيش نيشانه ى عيززه ت و پياوه تى و جوانى بێت ده بێت هه موو پێغه مبه ران (عليهم الصلاة والسلام) ئه و عيززه ت و جوانيه يان هه بووبێت, ڕيش نيشانه ى پياوه تييه كه واته هه موو پێغه مبه رانى خوا (عليهم الصلاة والسلام) ئه و پياوه تيه يان تێدا بووه .\nڕيش هێشتنه وه له فه رمووده كانى پێغه مبه رى خوا (صلی اللە علیە وسلم)\n1- پێغه مبه رى خوا (صلی اللە علیە وسلم) ده فه رمووێت: ( إِنهَكوا الشَّوارِبَ، وَأعْفُوا اللِّحَى ) رواه البخاري (10/289) واللفط له، و مسلم (1/153) و أبوعوانة (1/189) ، وغيرهم عن ابن عمر . واته : (سمێڵتان كورت بكه نه وه و ڕيشتان بهێڵنه وه ).\n2- پێغه مبه رى خوا(صلی اللە علیە وسلم)ده فه رمووێت: ( أَحْفُوا الشَّوَارِبَ وَوَفِّروا اللِّحَى خَالِفُوا الْمَجُوسَ) البخاري في اللباس/ 5892 ، و مسلم في الطهارة / 259/52 واته : سمێڵتان ڕێك و كورت بكه نه وه و ڕيشتان بهێڵنه وه و پێچه وانه ى ئاگر په رسته كان بكه ن .\n3- قال ابن عمر)ڕەزای خوای لێبێت(: ( إِنّ رَسولَ اللهِ صلی اللە علیە وسلم ( أَمَرنا بِإِحْفَاءِ الشَّوَارِبِ وَإِرْخاء اللِّحَى) رواه البخاري في اللباس (5893) ، ومسلم في الطهارة (259/53). واته : عبدالله ى كوڕى عومه ر (ڕه زاى خواى لێبێت) ده فه رمووێت: پێغه مبه رى خوا(صلی اللە علیە وسلم) فه رمانى پێكردين كه سمێڵمان كورت بكه ينه وه و ڕيشمان به ربده ينه وه .\n4- عن ابن عمر)ڕەزای خوای لێبێت( عن النبي صلی اللە علیە وسلم) قالَ: ( أَحْفُوا الشَّوَارِبَ وَأعْفُوا اللِّحَى ) صحيح الترمذي (2925) و (2926) وفي صحيح الجامع للألباني (207) صحيح الالباني بإختصار السند، (ص6) واته ( سمێڵ كورت بكه نه وه و ڕيشتان بهێڵنه وه ).\n5- قال صلی اللە علیە وسلم :( ... لكِنّي أَمَرَني رَبّي عزوجل أَنْ أَعفي لِحيَتي وأَن أقص شارِبيِ حديث حسن) .، رواه إبن جَرير . واته (به ڵام خواى په روه رديگار ئه مرى پێكردووم كه ڕيش بهێڵمه وه و سمێڵم كورت بكه مه وه ) .\n6- وقال صلی اللە علیە وسلم: ( عَشْرٌ مِنَ الْفِطْرَةِ:قَصُّ الشَّارِبِ،وَإِعْفَاءُ اللِّحْيَةِ،وَالسِّوَاكُ، وَاسْتِنْشَاقُ الْمَاءِ، وَقَصُّ الأَظْفَارِ ... ألخ ) رواه مسلم . واته : (10) ده - شت له پاكێتى يه : سمێڵ كورت كردنه وه ، ڕيش به ردانه وه ، سيواك كردن، ئاو له لوت وه ردان، نينۆك قرتاندن ... هتد ) هه موو فه رمووده كان فه رمان ده كه ن به سمێڵ كورت كردنه وه و ڕيش به ردانه وه . كه واته حوكمى ڕيش هێشتنه وه واجبه له به ر ئه م هه موو ئه مرانه ى كه پێغه مبه رى خوا (صلی اللە علیە وسلم) پێى كردووين، وه گومانيش له وه دانيه كه وا ئه مرى پێغه مبه رى خوا (صلی اللە علیە وسلم) بۆ واجبه ، به ڵگه ش له سه ر ئه وه زۆره كه ئه مرى پێغه مبه رى خوا (صلی اللە علیە وسلم) بۆ واجبه ،وه ك خواى په روه رديگار ده فه رمووێت: (يَا أَيُّهَا الَّذِينَ آمَنُوا أَطِيعُوا اللَّهَ وَأَطِيعُوا الرَّسُولَ] النساء: ٥٩[ واته : ئه ى ئه وانه ى كه باوه ڕتان هێناوه ! گوێڕايه ڵى خواو پێغه مبه رى خودا بكه ن. كه واته خواى گه وره ئه مرمان پێده كات كه گوێڕايه ڵى پێغه مبه رى خوا بكه ين (صلی اللە علیە وسلم)،وه به ڵگه يه كى تر له سه ر ئه وه ى كه ئه مرى پێغه مبه رى خوا( صلی اللە علیە وسلم) بۆ واجبه ، وه پێغه مبه رى خوا (صلی اللە علیە وسلم) ده فه رمووێت: ( لَوْلَا أَنْ أَشُقَّ عَلَى أُمَّتِي لَأَمَرْتُهُمْ بِالسِّوَاكِ عِنْدَ كُلِّ صَلَاةٍ ) ]متفق عليه[ واته : ئه گه ر ناڕه حه ت نه بوايه له سه ر ئوممه ته كه م ئه وا فه رمانم پێيان ده كرد به سيواك كردن له كاتى هه موو نوێژێكدا) له وه يه تۆى خوێنه ر بڵێيت ئه م فه رمووده يه چ په يوه ندى به ڕيشه وه هه يه ، منيش ئه ڵێم ئه و فه رمووده يه م بۆ ئه وه هێناوه كه بيسه لمێنم كه ئه مرى پێغه مبه رى خوا (صلی اللە علیە وسلم) بۆ واجبه ، من له تۆ ئه پرسم سيواك به كار هێنان چيه ؟ سوننه ته يان واجبه ؟ بێگومان ئه ڵێيت سوننه ته ، چونكه سيواك به كار هێنان سوننه ته ، ده ى كه واته پێغه مبه رى خوا (صلی اللە علیە وسلم) ده فه رمووێت ئه گه ر ناڕه حه ت نه بوايه ئه وا ئه مرم پێ ئه كردن به سيواك كردن، كه واته ئه گه ر ئه مرى بكربا به واجب بوونى, سيواك واجب ده بوو, كه واته زانيمان كه هه موو ئه مرێكى پێغه مبه رى خوا (صلی اللە علیە وسلم) بۆ واجبه ته نها ئه و ئه مرانه نه بێت كه مه به ستى پێ ى سوننه ته , كه واته ڕيش هێشتنه وه واجبه و تراشينى حه ڕامه و سه ر پێچى كردنى فه رمانى پێغه مبه رى خوايه (صلی اللە علیە وسلم) وه له وه يه تۆى خوێنه ر به م قسانه كه مێك ناڕه حه ت بيت، به ڵام ئه وه ى من بۆت باس ده كه م هيچى قسه ى خۆم نيه به ڵكو هه مووى به ڵگه ى قورئان و سوننه ته .\nحوكمى هێشتنه وه ى ڕيش لاى زانايان ـ ڕه حمه تى خوايان لێبێت ـ\nله م به شه دا ئاماژه ده كه ين به فه رمووده ى هه ندێك له زانايان له باره ى ريش هێشتنه وه وه حوكمى تاشين و كورت كردنه وه ی، له پێشدا باسمان كرد كه له قورئاندا خواى په روه رديگار باسى پێغه مبه ر هارونمان بۆ ده كات كه ڕيشى هه بووه ، وه له فه رمووده كاندا ده ركه وت كه پێغه مبه رى خوا (صلی اللە علیە وسلم) ئه مرى كردووه به هێشتنه وه ى ڕيش و - ئه مريش بۆ واجبه - وه هه روه ها هاوه ڵانيش ڕيشيان هه بووه چونكه ناكرێت پێغه مبه رى خوا (صلی اللە علیە وسلم) فه رمان بكات به هێشتنه وه ى و هاوه ڵان گوێڕايه ڵى نه بن !! وه وته ى زانايانى دواى ئه وانيش باس ده كه ين و مه به سته كه هێڵ به ژێردا ده هێنين و نايكه ين به كوردى له به ر ئه وه ى كات زۆر نه گرێت وه ماناكانيش به ئاشكرا ديارن:\n1- مذهب الحنفية :)( أعفاء اللحية ص/ 10. قال في " الدر المختار " ويحرم على الرجال قطع لحية و صرح في النهاية بوجوب قطع مازاد على القبضة ، وأما الاخذ منها دون ذلك كما يفعل بعض المغاربة . واته ئيمام ئه بو حه نيفه ده فه رمووێت : ... حه رامه له سه ر پياوان كه له ڕيشيان بگرن و كورتى بكه نه وه ).\n2- مذهب المالكية : ) إعفاء اللحية /ص 10 / يحرم حلق اللحية ولايفعله الا المخنثون من الرجال / انظر = البرهان المبين في التصدي للبدع واللأباطيل للشيخ أشرف بن إبراهيم بن أحمد قطقاط لةوكتابة دالة /ج 2 /ص ( حرمة حلق اللحية و كذا قصها اذا كان يحصل به المثلة، واما اذا طالت قليلا وكان القص لايحصل به مثلة فهو خلاف الاولى او مكره........... واته : ئيمامى مالك ده فه رمووێت: ( تاشين و كورت كردنه وه ى ڕيش حه رامه .. ).\n3- مذهب الشافعية) انظر مصدران سابقان ، واعانة الطالبين ، ج2 /ص 386 . ( قال في شرح الحباب "فائدة" قال الشيخان: يكره حلق اللحية وإعترضه ابن الرفعة بان الشافعي نص في الأم على التحريم، وقال الاذرعي كما في حاشية الشرواني 9/376: ( الصواب تحريم حلقها جملة لغير علة بها. أهـ . ومثله في حاشية ابن قاسم العبادي على الكتاب المذكور). واته : ( ئيمامى شافعى له كتێَبى (الأم) دا ڕيش تاشينى به حه ڕام داناوه ...).\n4- مذهب الحنابلة ) إعفاء اللحية / ص 10. ( نص في تحريم حلق اللحية، فمنهم من صرح بان المعتمد حرمة حلقها ، ومنهم من صرح بالحرمة ولم يحك خلافا كصاحب الإنصاف، كما يعلم ذلك بالوقوف على شرح النتهى وشرح منظومة الآداب وغيرهما. واته : له مه زهه بى حه مبه ليدا ( ڕيش تاشين به حه رام زانراوه ). كه واته له لاى هه ر چوار مه ذهه به كانيش ڕيش هێشتنه وه واجبه و تراشينى حه رامه .\nبۆ زياتر شاره زا بوون له م بابه ته ئه توانن بگه ڕێنه وه سه ر ئه م كتابه\n(حوكمى هێشتنه وه ى ڕيش: له ژێر ڕۆشناى قورئان و سوننه ت و وته ى زانايندا)\nنووسينى : زانا عوسمان پێنجوێنى\nکۆ کردنەوە و ئامادە کردنی : یونس عمر\nپێدا چوونەوەی مامۆستا هەڵگۆرد مصطفی گەڵاڵه‌ی\nلە بڵاو کراوە کانی پەرتوكخانەی دێرین لەسۆران\nبەش: عه‌قیده - بیروباوەڕی ڕاست سەردان: ٨٥١٦


کۆڕیادی ماتەمینی مام برایم پەیڕەوان. محەممەد پشدەری – Giareng\nلە چوار شه‌ممه - 8 07 2015\nلەیادی کۆڕی ماتەمینی خوا لێخۆشبوو مام “برایم پەیڕەوان” دا دەڵێم:\n• ئەوانەی کە کوردایەتی و نیشتیمانپەروەری بووە بە ڕێبازیی راستەقینەیان‌و نیشتیمانی خۆشەویستیان کردووە بە رووگەی ژیان و تەنانەت بۆ ساتێکیش، ناتوانن لە بیری بکەن،\n• ئەوانەی کە کوردبوون و کوردایەتی، بووە بەخوێن و لەگەڵ جەستەیاندا تێکەڵاو بووەو لەپێناو پاراستنی نیشتیمانەکەیاندا وازیان لە هەموو بەرژەوەندیە تایبەتیەکانیانی خۆیان هێناوە،\n• ئەوانەی کە بوون بە چەقڵ و چاویی دوژمنانیان کوێر کردووەو هەمیشە بیر لەداهاتوویەکی گەش بۆ گەلەکەیان دەکەنەوەو بەردەوەوام بە ئومێدی رزگار کردنی نیشتیمانەکەیانەوە دەژین، ئەوانە، چ لە ژیاندا بن، چ لە ژیاندا نەمابن، هەمیشە لەناو دڵی خەڵک‌و باوەشی کوردستانەکەیاندا دەژین و هۆی شانازین بۆ گەل و وڵاتەکەیان.\n• مام برایمی نەمر، یەکێک بوو لەو کەسە دڵسۆزانە، کە وەک پێشمەرگەیەکی گیان فیدا، لەوکاتەوە کە ژیان لەلای شیرین بووە، ژیان و گیانی پێشکەش بە کوردستانەکەی کردووەو وشەی پیرۆزی پێشمەرگەی وەک گرانبەهاترین مەدالیا، دەملکردووەو بووە بە جوانترین پيناسە بۆ ئەو تێکۆشەرو خەباتگێڕە ماندوویی نەناسە.\n• ناوبراو، تا دوا هەناسەی ژیانیش، جگە لە کوردبوون و ئازادیی بۆ کوردستان، بیری لە هیچ شتێکی دیکە نەکردەوە.\n• ئەگەرچی بەشێک لە خەونەکانی خوالێخۆشبوو هاتوونەدی، بەڵام بەداخەوە مەرگ و دابڕان، کە سروشتی ژیانەو هەرگیز ناگۆڕێت، بەرۆکی ئەویی گرت‌و لە هەموومانی دابڕیی.\n• مام برایمی نەمر، بەهۆی نیەتپاکی و دڵسۆزیەوە، شەڕەفێکی زۆر گەورەی پێبەخشرابوو. ئەویش ئەوەبوو کە متمانەی تەواوی بەدەست هێنابوو و جێگای باوەڕی هەموو کەسە ناسراوو نەناسراوەکانی دەوروبەری بوو.\n• هەر بۆیە زۆربەی تەمەنی، لە نزیک گەورە سیاسەتمەداری کوردستان، مامۆستا مەلا عبداللەی حسن زادە، بەسەردەبردو پارێزەری گیان و ژیانی ئەو سەرکردە خۆشەویستە بوو.\nمنیش بەناوی خۆم و بنەماڵەکەم و کەرتی رێکخستنی یەکێتیی نیشتیمانیی کوردستان لە ئەدەلاید، پرسەو سەرەخۆشی خۆمان ئاراستەی کاک حسین پەیرەوان، برازای خوالێخۆشبوو، هەروەها سەرجەم کەس و کارە بەڕێزەکەی دەکەم و هیوای سەبووری و ئارامیش بۆ هەموو لایەک دەخوازم و لەخوای گەورە دەپاڕێمەوە کە جێگای نەمریش، بەهەشتی پان و بەرین بێت.\nتۆش بە ئارامی بخەوەو دڵنیابە خەونەکانت یەک لەدوای یەک دێنەدی و رووحی پاک و هەمیشە زیندووت، کە وەک پەپولەیەک بەردەوام بەدەوری کوردستانەکەتدا دەسووڕێتەوە، شاهیدی بەدیهاتنی سەرجەم ئاواتەکانت دەبێت.\n• هەزاران سڵاو لە گیانی پاکی مام برایم پەیڕەوان و سەرجەم شەهیدانی رێگای ئازادی و تێکۆشەرانی کوردو کوردستان.\n• بەهیوای ئازادیی و سەربەخۆیی بۆ کوردستان.\n• بەردەوام بێ یەکگرتوویی و بەیەکەوە ژیانی خەڵکی کوردستان.\n• هەر گەشاوەو شەکاوە بێ ئاڵای بەرزو پیرۆزیی کوردستان.\nتراکتی تایبەت بە ٢٢ی پووشپەڕ، ساڵڕۆژی شەهیدبوونی دوکتور قاسملوو و هاوڕێیانی


جەعفەر ماملێ – ماڵپەڕی فەرمی ماملێ\n26/01/2020 graphikurdمەڵبەندئ هونەری ماملێmameli, mamle, MAMLE ART CENTER, mamli, mamly, Şaho Hûseynî, shaho hoseyni, شاهو حسینی, شاهۆ حوسەینی, ماملە, مەڵبەندی هونەریی ماملێ, ناوەندی ماملێ\n25/01/2019 Mamlêمەڵبەندئ هونەری ماملێ\n22/01/2019 Mamlêمەڵبەندئ هونەری ماملێmameli, mamle, MAMLE ART CENTER, mamli, بنکەی ماملێ, خەڵاتی ماملێ ٢٠١٩, سەنتەری ماملێ, ماملی, ماملێ, ماملە, مەهاباد, مەڵبەندی هونەریی ماملێ\n15/03/2018 Mamlêمەڵبەندئ هونەری ماملێهیچ لێدوانێک نییە\n20/10/2020 Mamlêمەڵبەندئ هونەری ماملێبرایم ئاغای کێلێ, حاجی مارف ئاغا ئەحمەدی, شاوەلێ, فتاح محمدی, فەتاح محەممەدی, فەتاحی دێگورجی, فەتاحی سێڵوێ, ماملی, ماملێ, ماملە, نانەوازادە, کاک فەتاح\nبەداخ و کەسەرێکی زۆرەوە ئەمڕۆ چوارشەممۆ ڕێکەوتی (٧ی خەزانی ١٣٩٩ بەرانبەر بە ٢٨ی ئۆکتۆبری ساڵی ٢٠٢٠ ) هەواڵی کۆچی دوایی شاعیر و فۆلکلۆریستی کورد، کاک فەتاحی محەممەدی‌مان بیست. بە دڵنیاییەوە کەسێکی وەک کاک فەتاح خەسارێکی گەورە بوو لە فۆلکلۆری کورد. ئێمە لەلایان مەڵبەندی هونەریی ماملێ و بنەماڵەی محەممەدی ماملێ، سەرەخۆشی و پەژارەی خۆمان لەمەڕ ئەم…\nمردن بۆ ئاشق نییە، هەر جاویدانن – ئاوڕێک وەسەر ژیان و بەرهەمی مامۆستا حاجی هاشم نانەوازادەگان (1307 – 1373)\n18/10/2020 Mamlêمەڵبەندئ هونەری ماملێبێنەسیبم, حاجی هاشم, حاجی هاشم نانەوازادە, صمدی, عبدلە صمدی, عەبدوڵا سەمەدی, ماملێ, مردن بۆ عاشق نییە, هاشم نانەوازادەگان, هاشم نانەوازدە, هەر جاویدانن, کۆچی سوور, گوڵفرۆش\nنووسینی: عەبدوڵڵا سەمەدی حاجی هاشم نانەوازادەگان، نێوێکی نائاشنا، شاعیرێکی غەریب و عاشقێکی دڵسووتاو بوو. لە کاتێکدا کە شێعر و ئاوازەکانی ئەو لە هەموو پارچەکانی کوردستان، لە سەر زاری گەورە و بچووک زەمزەمە ده‌کرێ، هیچ کەس ناوی نازانێ و جگە لە خزم و کەس و دەوروبەرییەکانی نەبێ، کێ هەیە بزانێ هاشمی نانەوازادەگان کێ‌یە؟ کام عاشقی…\nماملێ لووتکەی ڕەسەنایەتی – هاژە\n21/09/2020 Mamlêمەڵبەندئ هونەری ماملێ\nلە شەوانی ڕابردوودا زنجیرە فیلێکی دێکیۆمێنتاری لە هەشت بەشدا لەسەر ژیان و خزمەتەکانی هونەرمەند محەممەدی ماملێ لەسەر ناوی: (محەممەدی ماملێ؛ لووتکەی ڕەسەنایەت؛ ئەو گوڵەی مەشهووری گشت عالەم بوو کوا؟ یادی بەخێر) لە لایان تۆڕی مێدیای “هاژە” لە مەهاباد ئامادە کرابوو و بۆ هەشت شەوان و وەک زنجیرەیەک بەدوای‌یەکدا بڵاو دەکرایەوە. ئەو زنجیرە دێکیۆمێنتارییە وەها بە…\n12/09/2020 Mamlêمەڵبەندئ هونەری ماملێسەید مەسعود سەعیدی, سەید ڕەحیم قوڕەیشی\nعەبدولڕەحیم (نەجات) کوڕی لەسێدارەدراوی هونەرمەند محەممەد ماملێ.\n10/09/2020 Mamlêمەڵبەندئ هونەری ماملێئێعدام, اعدام, سێدارە, عبدالرحیم ماملی, عەبدولڕەحیم ماملێ, ماملێ, ماملە, نجات ماملی, نەجات\nعبدالرحیم ماملی (نجات)، کوڕی محەممەد ماملێ و ئامینە مەولودیان، لە ڕێکەوتی ٢٣ی ٠٩ی ١٣٤٥ هەتاوی ( ١٤/١٢/١٩٦٦ زایینی) لە شاری مەهاباد لە ڕۆژهەڵاتی کوردستان لە دایک بووە. قۆناغەکانی خوێندنی هەر لەو شارە و لە خوێندنگاکانی (شەشی بەهمەن و ئیبنی سینا) خوێند و تێیدەپەڕاند. ژمارەی پێناسەکەی ٤٨٠ بوو کە لە شاری مەهاباد بۆیان دەرکردووە. نەمرنەجات ئەوکاتەی…\nماملێ، شکۆی هونەری کوردی – (چاو مێدیا)\n09/09/2020 Mamlêمەڵبەندئ هونەری ماملێ\n(ماملێ، شکۆی هونەری کوردی) ناوی کورتەفیلمێکی ئینفۆگرافییە لەسەر ژیان و هونەری محەممەدی ماملێ کە لەلایان ناوەندی “چاو” بۆ گەشەی هزری بەرهەم هێنراوە و تێیدا چەند لایەنێکی هونەری، سیاسی، کۆمەڵایەتی، ئایینی و ژیانی تاکەکەسیی هونەرمەند محەممەدی ماملێ تیشکی خراوەتە سەر. کۆکردنەوەی زانیارییەکان و گونجاندنی ئەو زانیارییانە لە بازنەیەکی زەمانی سنوورداردا، کارێکی گەلێک هونەرمەندانە و ماندووکەرە. ئەو…\nمۆسیقاناسانی کورد لە ڕوانگەی ڕەخنەوە – نووسینی: مامۆستا کاوە فەقیەزادە\n05/09/2020 Mamlêمەڵبەندئ هونەری ماملێ\nنازانم تاکەی مۆسیقاناسان، ژەنیاران و گۆرانیبێژانی کورد ھەر دەڵێن ئەوە مەقامی فارسە یا مەقامی عەرەبە، ئەوە ئێرانییە یا عێراقی، تورک یا ئازەرییە… کورد لە دنیادا ٤٠ میلیۆن کەسن، تا ئێستا ڕەسمولخەتێکی یەکگرتوویان بۆ خۆیان نییە؛ زمانی سۆرانی لە فۆنتی عەرەبی وەرگیراوە و زمانی کرمانجی لە ئینگلیسی یا فەڕەنسی. سەدان ساڵە شاعیر، نووسەر و چیرۆک‌نووسانی کورد…\nمحەممەدی ماملێ، سۆزی موکریان و ئاوازی گەرمێن و کوێستان\n01/09/2020 Mamlêمەڵبەندئ هونەری ماملێ\n(محەممەدی ماملێ، سۆزی موکریان و ئاوازی گەرمێن و کوێستان) ناوی کورتەڕاپۆڕتێکی زانیارییە لەسەر ژیان و هونەری محەممەدی ماملێ کە لە لایان چالاکانی ناوەندی مێدیایی ڕۆژ ساز و ئامادە کراوە و هونەرمەندی بواری هونەرە دیجیتاڵییەکان بەڕێز ژیار هۆمەر کاری ئێدیت و دێزاینی بۆ کردووە . لەو ڕاپۆڕتەدا هەوڵدراوە لە ماوەیەکی کورت و بە شێوەی ئینفۆگرافی گوڵچنێک…\nهیجری بولبوول – ڕەسوڵ غەفورنیژاد – بە یادی ماملێ\n29/07/2020 Mamlêمەڵبەندئ هونەری ماملێ\nلێئۆ نیکۆلایۆویچ تۆڵستۆی گەورە نووسەری جیهانی و خەڵکی ڕووسیە لە پەڕتووکێکی خۆیدا بەناوی (هونەر چییە؟)دا دەڵێ: (هونەر تەنیا کاری ئافراندنی جوانی و چێژ نییە بەڵکوو، هونەر ئامانجی باڵاتری هەیە) ئەو وتەیە ڕەنگە زۆر گەورە نووسەر و فەیلەسووفی زەمەنی خۆیان باسیان کردبێ و ئێمە نەمانخوێندبێتەوە بەڵام، هونەری ڕاستەقینە وایە و هەردەم پێشڕەو و جیا لە چێژیی…\n23/07/2020 Mamlêمەڵبەندئ هونەری ماملێ\nبە داخ و کەسەرێکی زۆرەوە، ئەمڕۆ پێنجشەممۆ ٢ی گەلاوێژ ١٣٩٩ی هەتاوی، هەواڵی کۆچیدوایی هونەردۆست و میرخاسی مەهابادی کاک “عەزیزی خاڵندی”مان پێگەییشت. ئێمە لە “مەڵبەندی هونەریی ماملێ” وێڕای دەربڕینی هاوخەمی خۆمان، سەرەخۆشی لە بنەماڵەی بەڕێزیان و سەرجەم هونەردۆستانی کورد دەکەین و لەم کۆستە دا خۆمان بە هاوبەش دەزانین. کاک عەزیز کەسێکی عاشق بە هونەر و کۆکردنەوەی…


سۆرسبی یه‌كه‌م یاریزانی تووشبووی كۆرۆنایە گۆڵ تۆمار بکات – SNN\nHome›وەرزش/جیهانی›سۆرسبی یه‌كه‌م یاریزانی تووشبووی كۆرۆنایە گۆڵ تۆمار بکات\nمۆرتن سۆرسبی نه‌رویجی یاریزانی یانه‌ی سەمپدۆریا توانی ته‌نیا گۆڵی تیپه‌كه‌ی تۆمار بكات، له‌و یارییه‌ی له‌گه‌ڵ یانه‌ی ئینتەرمیلان له یاریگای سان سێرۆ شەوی رابردوو كۆی كردبوونه‌وه و یاریەکە به‌بردنه‌وەی ئینتەر به 2-1 گۆڵ ته‌واو بوو.\nرۆژنامه‌ی ( لاگازێتا دیلۆ سپۆرت ) ئه‌وه‌ی خسته‌روو كه سۆرسبی یه‌كه‌م یاریزانه له ئیتاڵیا پاش تووسبوونی به ڤایرۆسی كۆرۆنا گۆڵ تۆمار بكات كه لە 13 ئازاری رابردوودا تووشی كۆرۆنا بوو، دواتر چارەسەری وەرگرت.\nله نێو ئه‌و یاریزانه گه‌ورانه‌ی كه تووشی كۆرۆنا بوون ، پاولۆ دیبالا ئه‌ستێره‌ی یۆڤانتۆسه ، دیبالا به‌شداری له هه‌ردوو یاری جامی ئیتاڵیا له به‌رامبه‌ر میلان و ناپۆلی كرد، به‌ڵام گۆڵی تۆمار نه‌كرد .\nچیرۆکى ئەو پزیشک و کارمەندانەی کە تووشى کۆرۆنا بوون\nمارادۆنا لە تەمەنی 60 ساڵی کۆچی دوایی کرد\nبه‌بۆنه‌ى كۆچى دوایی سه‌ڵاح كوێخا له گه‌رمیان سێ رۆژ ماته‌مینى راگه‌یه‌نرا\nلە ماوەى ساڵێکدا زیاتر لە 28 هەزار کەس لە عێراقەوە کۆچیان کردوە\nله سنوورى كه‌ركوك به زه‌برى هێز عه‌ره‌به‌كان ده‌گه‌ڕێنرێنه‌وه ناوچه كوردییه‌كان


پەڕلەمانی كوردستان؛ حكومەتی هەرێم وەك یەك تیم ڕووبەڕووی هەموو قەیرانەكان دەبنەوە – تۆڕی میدیایی خەڵک\nپەڕلەمانی كوردستان؛ حكومەتی هەرێم وەك یەك تیم ڕووبەڕووی هەموو قەیرانەكان دەبنەوە\n2020/04/26 - 6:15 PM\nپەڕلەمانی كوردستان ڕایدەگەیەنێت، پشتیوانی گرتنەبەری سیاسەتی لێكتێگەیشتن و ڕێككەوتنن لەگەڵ حكومەتی عیراقی فیدراڵ و ڕێگەی گفتوگۆو دیالۆگ بۆ چارەسەركرنی ئەم كێشانەو وەرگرتنی شایستە داراییەكان بەپێویست دەزانن، دەشڵێت،”حكومەتی هەرێم وەك یەك تیم ڕووبەڕووی هەموو قەیران و ناحۆشییەكان دەبینەوە”.\nپەڕلەمانی كوردستان لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، سەعات ١١ی پێشنیوەڕۆی ئەمڕۆ یەكشەمە ٢٦/٤/٢٠٢٠، دەستەی سەرۆكایەتیی پەڕلەمانی كوردستان بە سەرۆكایەتی جیگری سەرۆكی پەڕلەمان و ئامادەبوونی سكرتێری پەڕلەمان و سەرۆكی سەرجەم فراكسیۆنەكانی پەڕلەمانی كوردستان، پێشوازییان لەشاندی دانوستانكاری حكومەتی هەرێمی كوردستان لەگەڵ بەغدا بەسەرۆكایەتیی ئاوات شێخ جەناب، وەزیری داراییی حكومەتی هەرێمی كوردستان كرد.\nلەڕاگەیەنراوەكەدا هاتووە، شاندی دانوستانكار كۆكبوون لەسەر ئەوەی، كە بابەتی بودجەی هەرێمی كوردستان بەسیاسی كراوە و هەوڵێكە بۆ بڕینی قووتی خەڵكی كوردستان، چونكە هەرێمی كوردستان نیەت پاكی و هەموو هاوئاهەنگییەكی بۆ ئەم مەبەستە لەچوارچێوەی دەستوورو یاسا خستووەتەڕوو.\nپەرلەمانی كوردستان و شاندی دانوستانكاری حكومەتی هەرێم لەگەڵ بەغدا كۆبوونەوە:\nسەعات ١١ی پێشنیوەڕۆی ئەمڕۆ یەكشەمە ٢٦/٤/٢٠٢٠، دەستەی سەرۆكایەتیی پەرلەمانی كوردستان بەسەرۆكایەتی هێمن هەورامی جیگری سەرۆكی پەرلەمان و ئامادەبوونی منی نبی قەهوەچی سكرتێری پەرلەمان و سەرۆكی سەرجەم فراكسیۆنەكانی پەرلەمانی كوردستان، پێشوازییان لەشاندی دانوستانكاری حكومەتی هەرێمی كوردستان لەگەڵ بەغدا بەسەرۆكایەتیی ئاوات شێخ جەناب وەزیری داراییی حكومەتی هەرێمی كوردستان كرد.\nلەكۆبوونەوەیەكدا كە لەتەلاری پەرلەمان بەڕێوەچوو، هێمن هەورامی جێگری سەرۆكی پەرلەمانی كوردستان وێڕای بەخێرهێنانی شاندی حكومەتی هەرێـمی كوردستان، سوپاس و ستایشی پەرلەمانی كوردستانی بەسەرۆك و جێگری سەرۆكی حكومەتی هەرێمی كوردستان و ژووری ئۆپەراسیۆنەكانی بەرەنگاربوونەوەی ڤایرۆسی كۆرۆناو سەرجەم تیمەكانی تەندروستی و پۆلیس و ئاسایش و پێشمەرگەو سەرجەم تیمە خزمەتگوزارییەكان گەیاند كە لەماوەی رابردوودا لەچوارچێوەی ئەو توانا ئیدارییە سنووردارانەی كەهەیانبووە توانیان زۆر لەخۆبووردووانە رووبەڕووی پەتای ڤایرۆسی كۆرۆنا ببنەوە، كەهاوكات كۆمەڵێك لێكەوتەی نەرێنیی بۆ هەرێمی كوردستان دروستكرد، هەروەها دەستخۆشیی لەشاندی حكومەتی هەرێمی كوردستان كرد لەو سەردانەیان بۆ بەغداو كۆبوونەوەیان لەگەڵ حكومەتی عێراقیی فیدراڵ لەسەر پرسی بودجەو نەوت و غازو كارەبا، لەمبارەیەوە هێمن هەورامی جێگری سەرۆكی پەرلەمانی كوردستان بەشاندی حكومەتی هەرێمی ڕاگەیاند: “وەكو پەرلەمانی كوردستان پشتیوانی گرتنەبەری سیاسەتی لێكتێگەیشتن و رێككەوتنن لەگەڵ حكومەتی عێراقی فیدراڵ و رێگەی گفتوگۆو دیالۆگ بۆ چارەسەركرنی ئەم كێشانەو وەرگرتنی شایستە داراییەكان بەپێویست دەزانن”.\nهەر لەكۆبوونەوەكەدا باس لەپرۆسەی جێبەجێكردنی یاسای چاكسازی و پەلەكردن لەئەنجامدانی كراو پەرلەمانیش وەك ئەركی یاسایی خۆی چاودێرو بەدوادواچوون بۆ پرۆسەكە دەكات.\nلای خۆیانەوە شاندی حكومەتی هەرێمی كوردستان تیشكیان خستەسەر لێكەوتە نەرێنییەكانی سەرهەڵدانی ڤایرۆسی كۆڕۆناو دابەزینی نرخی نەوت كە بەهۆیەوە هەرێمی كوردستان تووشی قەیرانی دارایی بۆتەوە.\nئاوات شێخ جەناب وەزیری داراییی حكومەتی هەرێمی كوردستان باسی لەسەردانی شاندی حكومەتی هەرێم كرد بۆ بەغداو رایگەیاند: “بەگوێرەی رێككەوتنی نێوان هەرێم و بەغدا لەمانگی ١٢ی ٢٠١٩ لەسەر بودجەی ساڵی 2020، هەرێمی كوردستان ئامادەیە هەموو نەوتەكەی رادەستی بەغدا بكات، بەمەرجێك حكومەتی عێراق سەرجەم شایستە داراییەكانی هەرێم رەوانە بكات، ئەوەشیان بەشاندی دانوستانكاری بەغدا راگەیاندووە”.\nهەروەها باسی لە هەوڵەكانی شاندی دانوستانكار كرد بۆ ناردنی بەشە بودجەی هەرێمی كوردستان لەلایەن حكومەتی بەغداوە كە لە ١٦ی ئەم مانگە بەبڕیارێك لەلایەن ئەمیندارێتیی گشتیی ئەنجوومەنی وەزیران ڕاگیرابوو، لەوبارەیەوە وەزیری دارایی ئاماژەی بەوەدا كە نووسراوێكی فەرمییان گەیاندووەتە سەرۆكوەزیرانی عێراقی فیدراڵ بۆئەوەی رەزامەندی بدەن لەسەر ناردنی بودجەو شایستە داراییەكانی هەرێمی كوردستان و هیوای خواست كە بەشێوەیەكی ئەرێنی وەڵامی داواكاریی هەرێمی كوردستان بدرێتەوە.\nهاوكات شاندی دانوستانكار كۆكبوون لەسەر ئەوەی كەبابەتی بودجەی هەرێمی كوردستان بەسیاسی كراوەو هەوڵێكە بۆ بڕینی قووتی خەڵكی كوردستان، چونكە هەرێمی كوردستان نیەت پاكی و هەموو هاوئاهەنگییەكی بۆ ئەم مەبەستە لەچوارچێوەی دەستوورو یاسا خستووەتەڕوو.\nپاشان لەلایەن سەرۆكی فراكسیۆنەكانی پەرلەمانی كوردستان كۆمەڵێك پرسیار ئاراستەی شاندی حكومەتی هەرێمی كوردستان كرا سەبارەت بەمووچەی فەرمانبەران و سەرچاوەكانی داهاتی هەرێمی كوردستان كە لەڕێگەیانەوە مووچەی فەرمانبەرانی پێ دابین دەكرێت و لەلایەن سەرۆك و ئەندامانی شاندەكە وەڵامی پێویستییان درایەوە.\nلە بەشێكی دیكەی كۆبوونەوەكەدا شاندی دانوستكاری حكومەتی هەرێم بەپەرلەمانیان ڕاگەیاند: “حكومەتی هەرێم وەكو یەك تیم ڕووبەڕووی هەموو قەیران و ناحۆشییەكان دەبینەوەو پێداگیری دەكەین لەهەر شتێك كە سوودبەخش بێت و لە بەرژەوەندییەكانی خەڵكی كوردستاندا بێت ئەنجامی دەدەین”.\nبۆچی سەرۆكی پەڕلەمان و سەرۆكی حكومەت بەشداری كۆبوونەوەی ئەمڕۆ نەبوون؟


ئامار و ڕێژەی ئەو کۆڵبەرانەی لە ماوەی یەک ساڵدا گیانیان لەدەستداوە\nلە ماوەی ئەم ساڵەدا زۆرجار هەواڵی دەڵتەزێنی مردن و کوشتنی کۆڵبەران بیستراوە. بەپێی هەواڵەکان لە ناوچە سنوورییەکانی ئێران لە سەقز و پیرانشار و بانە و سەردەشت و مەریوان و هەورامان کوشندەترین ناوچە بوون بۆ کوڵبەرانی کورد.\nبەپێی ئامارە فەرمییەکانی ئێران ئەو کەسانەی کە کاری کۆڵبەری دەکەن ژمارەیان لە نێوان هەشتا هەزار بۆ سەد و هەفتا هەزار کەسدایە.\nڕەقبوونەوە لە سەرما و کەوتنە خوار لە شاخەکان و زیان و سەدمەی جەستەیی بە لایەکەوە، تەقەی هێزە ئەمنییەکان و پاسەوانانی سەرسنووریش لە لایەکی دیکەوە، ئەو هەڕەشە سەرەکییانەن کە لە بەردەمی ژیانی ئەو کەسانەدان کە کاری کۆڵبەری دەکەن.\nئەوانەی کە کاری کۆڵبەری دەکەن کێن؟\nدیاردەی کۆڵبەری بە زۆریی لە کام شار و شارۆچکەدا بوونی هەیە؟\nژمارە و ڕێژەی کۆڵبەرانی قوربانی نان و ئەوانەی گیانیان لەدەستداوە لەم ڕێگایەدا لە میانەی ئەو ساڵ کە تێپەڕی چەندە؟\nبۆ هێزەکان و پاسەوانانی سەرسنور بە مەبەستی کۆشتن تەقە لە کۆڵبەران دەکەن لە کاتێکدا ئەوان نە چەکدارن و نە مەترسییەکیان هەیە؟\nچین ئەو هەنگاوانەی بۆ ڕێگریکردن لە کوشتنی کوڵبەران گیراونەتەبەر؟\nبۆ وەڵامی ئەم پرسیارانە و هەندێک زانیاری دیکە لەسەر کۆڵبەران بەفراو نووری لە دەنگی ئەمریکای بەشی کوردییەوە لە واشنتن گفتوگۆی لەگەڵ ڕێبین ڕەحمانی، ئەندامی بەڕێوەبەرایەتی تۆڕی مافەکانی مرۆڤی کوردستان لە فەرانسەوە ئەنجامداوە.\nبەڕێز ڕێبین لەم گفتوگۆیەدا دەڵێت کە لە میانەی ئەمساڵدا کە تێپەڕی، 42 کۆڵبەر بە تەقەی ڕاستەوخۆی هێزەکانی پاسەوانی سەرسنووری ئێران گیانیان لەدەستداوە و 6 کۆڵبەریش بە تەقەی هێزەکانی تورکیا گیانیان لەدەستداوە و کۆڵبەرێکیش لە ژێر ئەشکەنجەی هێزەکانی تورکیادا گیانی لەدەستداوە.\nهەروەها دەشڵێت هەر لەو ماوەیەدا 147 کۆڵبەر ڕووبەڕووی زیان و سەدمەی جەستەیی بوونەتەوە و 14 کۆڵبەریش بە هۆی ڕووداوە سروشتیەکانی وەک لافاو و خنکان لە ناو ڕووبارەکاندا گیانیان لەدەستداوە.\nوتووێژ لەگەڵ ڕێبین ڕەحمانی


سەرۆک ترامپ هەڕەشەی سەپاندنی سزا بەسەر بەغداددا دەکات\nی مانگی یه‌ک ٠٦, ٢٠٢٠\nسەرۆکی ئەمەریکا دانۆڵد ترامپ هەڕەشەی سەپاندنی سزای کرد بەسەر بەغداددا دوای ئەوەی پەرلەمانی عێراق داوایان کرد هێزەکانی ئەمەریکا وڵاتەکە جێبهێڵن و وتیشی ئەگەر ئەو وڵاتە جێبهڵین ئەوا دەبێت بەغداد تێچووی بنکە ئاسمانییەکەمان لەوێ بداتەوە.\nسەرۆک ترامپ بە ڕۆژنامەنووسانی وت " لەوێ بنکەیەکی ئاسمانیمان هەیە کە پارەیەکی زۆری تێچووە. ملیاران دۆلاری تێچووە تاوەکو دروست کراوە پێش ئەوەی منیش ببم بە سەرۆک. جێی ناهێڵین هەتاوەکو تێچووەکەیمان نەدەنەوە."\nسەرۆک ترامپ وتی ئەگەر عێراق داوا بکات هێزەکانی ئەمەریکا وڵاتەکە جێبهێڵن و ئەوەش لەسەر بنەمای هاوڕێیەتی نەبێت ئەوا " سزایەکیان بەسەردا دەسەپێنین کە پێشتر لەو جۆرە سزایەیان نەبینیبێت. سزاکانی سەر ئێران شتێکی بچووک دەبێت لە چاویدا."


حیکمەت بریتیە لە ڕۆحێکی یاخی شوڕشگێڕانە لە ناو زهنێتی ئەو کەسانەی کە عەوداڵی فێربوون و بیرکردنەوەن لە بوارەکانی فەلسەفەی ژیان و فەزیلێتدا ، ئەم بوارە بۆ مرۆڤ کارێکی ماندووکەرو تاقەت پڕۆکێنە لە ناو ئەو کۆمەڵگایانەی کە ڕێز لە خەڵکانی خاوەن حیکمەت و ژیری و تێگەیشتن ناگرن، بە داخەوە کورد بەشێکە لەو بوونەوەرەی جیهان کە ناتوانێ نرخ و بەهایەکی گەورە بۆ ئەو کەسانەی خۆی دابنێ کە لە بوارەکانی هوشیاری سیاسی و ئەدەبی و فەلسەفەدا توانایەکی گەورەو جێگا پەنجەیان دیارە بۆ پێشکەوتنی کۆمەڵگا.\nئایا حیکمەت و بەخت چ ڕۆڵێك دەبینێت لە ناو پرۆسەی سیاسی و حیزبی کوردیدا؟\nپرۆسەی سیاسی لە هەرێمدا بەتایبەتی حیزبی سیاسی هەوڵی دروستکردنی خەڵکانی دەبەنگ و گەلحۆی سیاسی دەدات، نەك کەڵک وەرگرتن لە کەسانی خاوەن بیریارو کەفائەتی فکری چونکە بوونی کەسانی ڕۆشنفکر خاوەن فەزیڵەت و حیکمەت بۆ سیستەمێکی سیاسی بێ بنەما ترسناکە، هەمیشە لەناو سیستەمێکی بێ مۆڕاڵ و بێ فەلسەفەی سیاسی لە جیاتی ئەوەی تواناکانی مرۆڤی خاوەن حیکمەت و ژیر. بەرپرسیاریەتی سەرەکی وەرگرن لە دام دەزگا سیاسیەکان و دەزگای بەڕێوەبردندا بە پێچەوانەوە بەختی سیاسی دەبێتە کردنەوەی دەرگای گەیشتن بە هەموو پلەو دەسەڵاتەکانی سیستەمی سیاسی و حیزبی . هەمیشە حیزبی سیاسی و دەسەڵات هەوڵی ئەوە دەدات کە ئەتکی خەڵکانی خاوەن حیکمەت و خاوەن مەهاراتی سیاسی بکات.\nباشترین نمونەن بۆ کوشتنی ڕوحی ڕەخنەیی لەناو دەزگاکانی سیاسیدا حیزبە یان ئۆرگانەکانی فۆڕمی سیاسیە لە کوردستاندا، گرنگی لای حیزبی کوردی بۆ بەردەوامبوونی لە دەسەڵاتدا بریتیە لە بەکارهێنانی بەختی سیاسی بۆ وەرگرتنی پلەو پۆست نەك حیکمەت و خەڵکانی خاوەن توانای فکری. .\nحیزبی کوردی و دەسەڵات، دژی بە سیستەمکردنی ناوەندەکانی خۆیەتی بۆ ئەوەی ئەو کەسانەی کە خاوەنی کەفائەتی زاتی و ڕۆشنبیرین بە دەرەجەی ئیمتیاز لە ناو بۆتەی دروستکردنی ململانیەی سیاسیەکان دا نغرویان کات ، هیچ رۆڵێکی میحوەریان پێ نەدات بەتایبەتی لە دروستکردنی بڕیاری سیاسیدا. دەسەڵات لە کوردستاندا هەمیشە کار بە پێوەرەکانی بەختی سیاسی دەکات بۆ کەسانی حیزبی ئەم پێوەرە ناوەندەکانی حیزبی کوردی کردۆتە ناوەندێکی گەندەڵی بێ بەرنامەی سیاسی لەم کێبڕکیە دا لەنێوان حیکمەت و بەختی سیاسیدا، هە میشە حیکمەت وەك خاوەن دیدگای زانستی و واقیعی وە خوێندنەوەی چارەسەر بۆ کێشەکان لە ڕووی مەنهەجیەوە بۆ کۆمەڵگاو دەسەڵاتی سیاسی دەبێتە قوربانی بەختی سیاسی ، چونکە کێڵگەی بەرهەم هێنانی هێزی سیاسی لە کوردستاندا ، پێویستیان بە کەسایەتی خاوەن سوتفەی سیاسی زیاترە نەك خەڵکانی خاوەن کەفائەتی زانستی و سیاسی هەر لەم ڕوانگەیەوە دەبینین ڕۆژانە ئەو کارێکتەرە حیزبیانەی ناو حیزبی کوردی کە خاوەنی فکرو بەهای مەعریفین ڕۆژلەدوای رۆژ لە پاشەکشەدان وە بڕوایان بە کاری سیاسی لە هەرێمدا لاوازەدەبێت تا ئەندازەی بێ هیوای بۆ کاری سیاسی لەناو فۆڕمێکی حیزبیدا.


گوڵان میدیا - له كوردستان، تاوه‌كو ئه‌مرۆ له گره‌وه‌كه هۆكارى خۆ كوژى ژن ده‌باته‌وه\nكوردى عربى Kurdî English Today : Wed May 22 14:20:10 AST 2013\nبەڵێ نەخێر كۆتایی نایەت، لاواز دەبێت له كوردستان، تاوه‌كو ئه‌مرۆ له گره‌وه‌كه هۆكارى خۆ كوژى ژن ده‌باته‌وه رێكەوتی دابه‌زاندن: 04/03/2012 : 21:08:51\nله‌سه‌رده‌مێكى وه‌كو ئه‌مرۆ ئافره‌تى كورد خۆى ده‌سوتێنیت یان خۆى ده‌كوژێت خه‌ریكه له سوتانى ئافره‌ت ناوبانگیه‌كى باش ده‌رده‌كه‌ین، له‌گه‌ڵ هه‌بوونى كۆمه‌ڵى ده‌زگاى بۆ چاره‌سه‌ركردنى كێشه‌ى ئافره‌تان و داكۆكیردن له مافى ئافره‌ت و بلاَو بوونه‌وه‌ى كۆمه‌ڵى ئامار وخه‌رج كردنى بوودجه‌یكى باش هه‌موو ئه‌مانه بۆ نه‌مانى توندوتیژى به‌رامبه‌ر به ئافره‌ت ده‌كرێت، به‌لاَم به‌داخه‌وه رۆژ به‌رۆژ كێشه‌ى ئافره‌ت زیاتر ئه‌بێت، خۆكوشتن و خۆسوتانیان هه‌ر به‌رده‌وامه، له‌راستیدا ئه‌مانه هه‌موو جێگاى سه‌رسورمانه كه كۆمه‌ڵى كارى تایبه‌ت كرابێت بۆ چاره‌سه‌ركردن كه‌چى وه‌كو ئه‌وه‌بێت هیچ نه‌كرابێت. بێگومان هه‌ر واده‌بێت ، كیسى ئافره‌تێكى خۆكوژ به ئاسانى له بیر بكرێت ته‌نها ئه‌وه نه‌بێت چه‌ند رۆژێك ده‌بێته مانشێتى گۆڤار و رۆژنامه‌كان بۆ رێگا نیشانده‌رى ئافره‌تى به‌دبه‌ختى تر و ئیتر هیچى تر نابێت.\nله ماڵه‌وه ده‌زانین كچه‌كه‌م له‌ده‌ست باوكى خۆى سوتاندوه به‌س ئێمه ناتوانین سكالاَ له‌دژى مێرده‌كه‌م تۆمار بكه‌ین\nئه‌وه‌ى هه‌موومانى نیگه‌ران كردوه ئه‌وه‌یه كه ئافره‌تێك به‌ده‌ستى خۆى گیانى خۆى له ناو ده‌بات ئه‌گه‌ر كه‌سێك هه‌بێت ئه‌و كه‌سه‌ى هۆكارى خۆكوشتنه‌كه‌یه‌تى ئاشكراى بكات و سكالاَى له دژى تۆماربكات ئه‌وه هه‌موومان ده‌زانین هۆكارى خۆكوژ به گوێره‌ى مادده‌ى 408 سزاى عیراقى له 1ساڵ كه‌متر نه‌بێت و له پینج ساڵ زیاتر نه‌بێت زیندانى ده‌كرێت، به‌لاَم كاره‌سات له‌وه‌یه به‌رده‌وام لاى ئێمه هۆكارى خۆ كوژ بزره ئافره‌تى خۆ كوژ تاوانیار ده‌كرێت به‌وه‌ى نه‌خۆشى ده‌روونى هه‌یه یان له ژیان بیزاره یان زۆر به ئاشكرا ده‌زانرى له رقى باوكه‌یتى یان براكه‌ى....، له‌و باریه‌وه (ج) ئافره‌تێكى خاوه‌ن 8 منداڵه كچه گه‌وره‌كه‌ى ته‌مه‌نى 24 سالاَن بووه بۆ هۆى كێشه‌یه‌ك له‌گه‌ل باوكى ده‌بێته شه‌رى و بریارى خۆ سوتاندن ده‌دات به‌لاَم نزیكه‌ى دوو هه‌فته له نه‌خۆشخانه ده‌مێنیته‌وه له‌و ماوه‌یه كه له‌لایان پۆلیسه‌وه ئیفاده‌ى لێى وه‌رده‌گیرێت، به‌هیچ جۆرێك باسى راستى كێشه‌كه ناكات و هۆكارى سوتانه‌كه‌ى ده‌گۆرێت بۆ ئه‌وه‌ى كه له ژیان بێزار بووه، (ج) دایكى ئه‌و كچه‌یه ده‌ڵێت" ئێمه هه‌موومان له ماڵه‌وه ده‌زانین كچه‌كه‌م له‌ده‌ست باوكى خۆى سوتاندوه به‌س ئێمه ناتوانین سكالاَ له‌دژى میرده‌كه‌م تۆمار بكه‌ین" هۆكارى خۆ كوژ بكوژ نییه.\nراسته هۆكارى خۆ كوژ قاتل نییه! و كه‌سێك نا كوژێت به‌لاَم ئه‌زانێت روحى خۆكوژ نرخێكى نییه له‌و وه‌لاَته بۆیه ئه‌توانێت له رێگاى ئازارى جه‌سته‌یى و ده‌روونى بدات تا بتوانى ناراسته‌وخۆ ببێته هۆكارى ئه‌وه‌ى كه‌سێك بریارى له ناو بردنى روحى خۆى بدات وه‌كو هه‌موو روحى ئافره‌ته‌كانى تر له بیر ده‌كرێت، به‌لاَم ئه‌گه‌ر بێت و فایلێك هه‌بێت یاخود لاینێك هه‌بێت له داواكارى گشتى بتوانن ببنه كه‌س وكارى خۆكوژ و هه‌م سكالاَ تۆماربكه‌ن هه‌م لێكۆڵینه‌وه بكه‌ن بۆ كاركردن له‌سه‌ر هۆكارى خۆكوژ بۆ ئه‌وه‌ى له‌وه زیاتر روحى ئافره‌ت ئه‌وه‌نده به‌ئاسانى له ناونه‌چێت و هۆكارى خۆ كوژیش به‌رده‌وام ترسى له‌وه هه‌بێت ئه‌و ئافره‌ته دواى مردنیشى لاینێك هه‌یه كه‌سوكارى بێت و داواى مافى ده‌كات، ئه‌ونده به ئاسانى گیانى به فیرۆ ناچیت وه‌كو ئه‌وه‌ى ئیستا هه‌یه، سه‌باره‌ت ئه‌مه پارێزه‌ر كه‌یفى مه‌غدید قادر خاوه‌نى برِوانامه‌ى ماجستیر له یاساى شارستانى ده‌لێت "بێگومان یه‌كێك له‌و تاوانانه‌ى له‌یاساى سزادانى عیراقى ساڵى 1969 دا له جه‌ریمه خۆكوشتندا سزاى بۆدانراوه به‌تۆمه‌تیبار دانراوه ، به‌پێى یاساى داواكارى گشتى هه‌ركاتێك هه‌ر تاوانێك رووبدات داواكارى گشتى ده‌توانێت سكالاَ تۆماربكات له‌كاتێكدا ئه‌گه‌ر كه‌سووكارى كوژراوه‌كه سكالایان تۆمارنه‌كرد ئه‌وا له‌جیاتى كه‌سووكارى كوژراوه‌كه داواكارى گشتى ده‌توانێت سكالاَ تۆماربكات ".\nئه‌و پارێزه‌ره ده‌ڵێت" ئه‌گه‌ر ته‌ماشا بكه‌ین داواكارى گشتى هه‌وڵدات به‌بیته كه‌سێكى سكالاَكار له‌م كاته‌دا به‌تایبه‌تى ئه‌گه‌ر كه‌سێكى ناودار خۆى بكوژێت ئه‌و كات داواكارى گشتى ده‌توانێت سكالا تۆماربكات به‌لاَم له‌هه‌ندێك كاتدا خۆكوشتنه‌كه كارێگه‌رى نابێت له‌سه‌ر كۆمه‌ڵگه واتا داواكارى گشتى سكالا تۆمارناكات ئه‌مه‌ش له‌به‌ر ئه‌وه‌نیه كه‌داواكارى گشتى تواناى نه‌بێت سكالا تۆماربكات به‌ڵكوو له‌به‌ر ئه‌وه‌یه كه پیسوست ناكات له‌رووى كۆمه‌لایه‌تیه‌وه سكاڵا تۆماربكرێت، بێگومان به‌گوێره‌ى یاساكانى سزادانى عێرقى كه تایبه‌تن به‌خۆكوشتن كه ژماره ( 405 ــ 409)) ده‌ست پێده‌كه‌ن كه هه‌موویان تایبه‌تن به جۆرى كوشتنه‌كان له‌م یاسایانه‌دا باسكراوه و تاوانه‌كان ئاماژه‌ى پیكراوه واتا كه‌سێك به عه‌مدى كه‌سیك بكوژێت سزاكه‌ى دانراوه ، بێگومان خۆكوشتن له‌دواى ئه‌وان دێت، به‌لام یاساى ژماره (408) تایبه‌ته به‌خۆكوشتن كه‌كه‌سێك ده‌بێته هۆى خۆكوشتنى كه‌سێك به‌تاوانبار دایناوه‌و سزاشى بۆداناوه".\nبه‌هه‌موو جۆرێك له به‌رێوه‌به‌رایه‌تى به‌دواداچوونى ژنان و رێكخراوه‌كانى ئافره‌تان هه‌وڵده‌رێت كار بۆ كه‌م كردنه‌وه‌ى توندوتیژى دژى ئافره‌ت و كوشتنى و خۆكوشتن و خۆسوتانى ئافره‌ت ده‌ده‌رێت،به‌لاَم تا ئێستا هه‌وڵ نه‌دراوه كار له‌سه‌ر كه‌یسى هۆكارى خۆ كوژ بكرێت، و زۆر به‌ساده‌ى بابه‌ته‌كانى خوكوشتنى ئافره‌تێك یا خۆ سوتانى ئافره‌ت به قه‌زاو قه‌ده‌ر یان ئاره‌زووى له ژیان نه‌ماوه كۆتایى دێت، واته گشت لایانێك و به‌رێوه‌به‌رایه‌تى به‌دواداچوونى توندوتیژى دژ به ژنان و رێكخراوه‌كانى ژنان و پۆلیس ناچارن قه‌ناعه‌ت به خۆیان ده‌هێنن كه ئه‌و ئافره‌ته به هۆى په‌له‌مێز یاخود ته‌باخ یا به‌هۆى قه‌زاوقه‌ده‌ره‌وه سوتاوه، به‌هۆى نه‌خۆشى ده‌روونى یان خۆى كوشتووه، ئه‌ویش به‌هۆى ئه‌وه‌ى ئافره‌ته كه به‌ر له‌وه‌ى گیانى ده‌ربچێت ناوى كه‌سێكى نه‌داوه له ئیفاده‌كه‌ى لاى پۆلیس سكالاَى له‌كه‌س نه‌بووه یاخود هیچ كه‌سێك له ئه‌ندامانى خێزانى خۆ كوژه‌كه سكالاَى دژى ئه‌و كه‌سه نییه كه بۆته هۆكارى خۆ كوشتنى ئافره‌تێكى تر له‌و باره‌وه نه‌قیب ژیله‌مۆ له به‌رێوه‌به‌رایه‌تى توندوتیژى دژ به ئافره‌تان ده‌ڵێت" ئێمه هه‌ستاوین له‌گه‌ڵ هه‌موو بنكه‌كانى پۆلیس رێكه‌وتن كه هه‌ر بنكه‌یه‌ك ئه‌فسه‌رێكى تایبه‌تى به توندوتیژى لێ هه‌بێت و هه‌روه‌ها ئه‌فسه‌رى تایبه‌ت دانراوه له نه‌خۆشخانه‌ى ئیمرجنسى بۆ ئه‌وه‌ى هه‌ر حاڵه‌تێكى سوتان گه‌یشته ئه‌و نه‌خۆشخانه‌یه پێوه‌ندى به ئێمه‌وه به‌كرێت و راسته‌وخۆ ووته‌ى لێ وه‌رده گیرێت چونكه ئه‌گه‌ر بێت و تۆزێك ئیفاده‌ى ده‌رنگ بكرێت ئه‌گه‌رى ئه‌وه هه‌یه هۆكارى خو سوتانه‌كه‌ى بگورێت یاخود كه‌سێك بگاته لاى واى لێبكات راستیه‌كان بشارێته‌وه، به‌لاَم دادوه‌رى لێكۆڵینه‌وه له ماوه‌ى 24 كاتژمێر له‌نه‌خوشخانه‌یه وایكردوه هه‌وڵبدرێت راستیه‌كان ئاشكرا بكرێت ئافره‌تى وا هه‌بووه سه‌ره‌تا راستى نه‌گووته‌وه دواى ماوه‌یه‌ك له‌تاو ئازارى جه‌سته‌ى راستى ئاشكرا ده‌كات" هه‌وره‌ها نه‌قیب ژیله‌مۆ له‌وه‌ده‌كات زۆربه‌ى سوتانه‌كان ده‌خرێته ئه‌سۆى غاز و ته‌باغ و په‌له‌مێز ئافره‌ته‌كان راستى ده‌شارنه‌وه ناوى ئه‌و كه‌سه ناده‌ن كه بۆته هۆكارى ئه‌وه‌ى ویستویه‌تى گیانى خۆى له‌ناو به‌بات بۆیه داواكارى داواكارى گشتى بۆى هه‌یه لێكۆڵینه‌وه بكات و زانیارى كۆبكاته‌وه\nكاتى ئه‌وه هاتووه لایانێكى وه‌كو داواكارى گشتى كه ده‌ستیه‌ك بێت بۆ داوا كردنى مافى گشتى به‌بێته پارێزه‌رێك بۆ ئه‌و كه‌سانه‌ى گیانى خۆیان به‌ده‌ستى خۆیان له ناو ده‌بن و فایلێكى تایبه‌ت به‌و جۆره حاڵه‌تانه هه‌بێت كه داواكارى گشتى بتوانێت خاوه‌ن سكالاَكار و پارێزه‌رى ئه‌و جۆره بابه‌تانه بێت و بى ئه‌وه‌ى سكالاَ له‌لایان ئه‌ندامانى خێزانه‌كه هه‌بێت یاخود كه‌سه‌كه خۆى، له‌و باره‌وه دادوه‌رى لێكۆڵینه‌وه دادیار حه‌مید ده‌ڵێت" به‌پێى یاساى ژماره 42 له برگه‌ى یه‌كه‌مى مادده‌ى 408 سزادانى هه‌مووار كراودوه كه ئه‌و برگه‌یى له په‌رله‌مانى هه‌رێمى كوردستان بۆ زیادكرا له ساڵى 2001 هه‌ركه‌سێك به بێته هۆكارى خۆ كوشتنى كه‌سێك ئه‌وه سزا ده‌درێت له 7 ساڵ كه‌م تر نه‌بێت له رووى یاسیاوه ئه‌ومادده‌یه مافى گشتى تیدایه چونكه به‌پیێ مادده‌ى 3 بنه‌ماكانى دادگاى یاساى سزاى ژماره‌ى 23 ساڵى 1971 كه له هه‌رێمى كوردستان كارى پێده‌كرێت ته‌نها ئه‌و تاوانانه‌ى له ماده‌ى 3 ده‌ست نیشان كراون، ده‌بێت سكالاَى یاسایى له‌لایه‌ن دادخواز یان ئه‌ندامانى دادخواز به‌رز بكرێته‌وه، به‌لاَم مادده‌ى 408 مافى گشتیه و داواكارى گشتى بۆى هه‌یه كارى له‌سه‌ر بكات و لێكۆڵینه‌وه بكات و زانیارى كۆبكاته‌وه هه‌ر خۆشیان سكالاَ تۆمار بكه‌ن ئه‌وكاته رێكارى یاسایى ده‌كرێت، پێچه‌وانه‌ى ئه‌و تاوانانه‌ى كه له یاساى بنه‌ماى دادگایكردنى سزاى به پیێ مادى 3 كه پیان ده‌گوترێت (جرائم ڕژن) واته تاوانه‌كانى روخسه‌ت ئیزن وه‌رگرتن كه مادى 408 ناینگرێته‌وه، به‌لاَم ئه‌وانه‌ى ماده‌ى 408 ده‌یانگرێته‌وه كه مافى گشتیه ئه‌وه داواكارى گشتى بۆى هه‌یه به‌بێته پارێزه‌رى ئه‌و كه‌سه‌ى كه خۆى كوشتووه، به‌لاَم له ئێستایه كاتى ئه‌وه هاتووه داواكارى گشتى به‌بىَ بوونى سكالاَى هیچ لایانێك لێكۆڵێنه‌وه‌یكى كارا بكات و سكالاَى خۆى تۆماربكات وبداته دادگا".\nئه‌وه‌ى جێگه‌ى سه‌رنجه به‌تایبه‌تى له‌كۆمه‌ڵگه‌ى ئێمه سزاو پاداشت نیه، ئه‌وا ئه‌و كۆمه‌لگه‌یه به‌ره‌و رووخان ده‌ورات، پیویسته ئه‌و كه‌سانه‌ى كه‌هانى خه‌لك ده‌ده‌ن بۆخوكوشتن له‌هه‌موو روه‌كانه‌وه سزابدرێن ئایه له‌رووى كۆمه‌لایه‌یته‌وه چۆن بتوانن بیسه‌لمینن ئه‌وانه تاوانبارن ، ئایه چ یاسایه‌كى هه‌موار كراو هه‌یه ئه‌و كه‌سانه سزابدات.\nتوێژه‌رى كۆمه‌لاَیه‌تى هێمن عومه‌ر سه‌باره‌ت به‌و كه‌سانه‌ى كه‌هانى خه‌ڵك ده‌ده‌ن به‌خۆكوشتن ده‌لێت "بێگومان هه‌ركه‌سێك كۆمه‌لێك هۆكار و فشارى به‌دوایه‌وه بیگومان كۆمه‌لئَگه لایه‌نێكى سه‌ره‌كى فشاره‌كه یه ئه‌گه‌ر كه‌سێك خۆى بكه‌وژێت ئه‌وا ئه‌و كه‌سه‌ى كه‌هانى داوه به‌شێكى زۆرى له‌و فشاره به‌ده‌ر ده‌كه‌وێت ، ئه‌و كه‌سه‌ى كه‌هانى خه‌ڵك ده‌دات بۆخۆكوشتن یان ده‌بێته هۆى خۆكوشتنى كه‌سێكى تر ئه‌وا له‌رووى كۆمه‌لایه‌تیه‌وه تاوانباره ئه‌گه‌ر له رووى ئاینیه‌وه سه‌یرى بكیه‌ن گه‌ناهێكى گه‌وره‌یه ئه‌گه‌ر له‌رووى مرۆڤایه‌یته‌وه سه‌یرى بكه‌ین ئه‌وان سزایه‌كى مرۆڤیایه‌تیه، بێگومان هه‌ركه‌سێكیش كه‌په‌نا ده‌ابته به‌ر خۆكوشتن كارگه‌رى كه‌سێكى له‌سه‌ره واتا كه‌سێك هانى داوه بۆ ئه‌وه‌ى خۆى بكوژێت، تاوانێكى كردووه له‌رووى یاساشاوه" ، بۆیه ئه‌و توێژه‌ره پێوایه پێوسیته په‌له‌رمانى كوردستان پرۆژه یاسایه‌ك دانبێت بۆئه‌وه‌ى ئه‌و كه‌سانه سزابداتو كه‌سانى وا ببنه تاوانبار چونكه ئه‌گه‌ر ئه‌و كه‌سانه سزانه‌درێن گرفتى زۆرتر بۆكۆمه‌ڵگه ده‌نێنه‌وه" ئه‌م بابه‌ته (543) جار بینراوه\tهیچ كۆمێنتێك نه‌دۆزرایه‌وه\nژماره‌ی سه‌ردان : 19888571


🏰 بەردەشان شوێنەکان\n📅 کاتی تۆمارکردن Jan 26 2013 10:03PM\nسەر بەناحیەی بنگردی قەزای دوکانە، دەکەوێتە نێوان ب [ زۆرتر... 👁] ✖ ✖ 2 0 ✔ 99% ✍ هـ.ب. 26-1-2013 22:03:42\n🏰 دسکەرە شوێنەکان\nگوندی دسکەرە، دەکەوێتە بناری شارەزوورو سەر بەناحیە [ زۆرتر... 👁] ✖ ✖ 1 1 ✔ 99% ✍ هـ.ب. 2-12-2009 22:12:58\n🏰 شوکێ شوێنەکان\n📅 کاتی تۆمارکردن Jan 26 2013 10:11PM\n👁 ئەم بابەتە 3,562 جار بینراوە\nسەر بەناحیەی سروچکی قەزای سەیدسادقە، شوکێ دەکەوێتە [ زۆرتر... 👁] ✖ ✖ 0 0 ✔ 88% ✍ هـ.ب. 26-1-2013 22:11:02\n🏰 قەرەچەتان شوێنەکان\n📅 کاتی تۆمارکردن Jun 24 2012 8:49PM\n👁 ئەم بابەتە 8,627 جار بینراوە\nسەر بەشارەدێی پیرەمەگرون-ی شارۆچکەی دوکانەو چەند ک [ زۆرتر... 👁] ✖ ✖ 0 0 ✔ 99% ✍ هـ.ب. 24-6-2012 20:49:00\n🏰 وەندرێنە شوێنەکان\n📅 کاتی تۆمارکردن Jun 24 2012 8:51PM\n👁 ئەم بابەتە 2,858 جار بینراوە\nگوندی وەندرێنە گوندێکی تری کوردستانەو سەر بەناحیەی [ زۆرتر... 👁] ✖ ✖ 0 0 ✔ 98% ✍ هـ.ب. 24-6-2012 20:51:07\n🏰 کانی وەتمان شوێنەکان\n📅 کاتی تۆمارکردن Jan 26 2013 3:14PM\nسەربە ناحیەی خەلەکانی قەزای دوکانە، دەکەوێتە بناری [ زۆرتر... 👁] ✖ ✖ 1 2 ✔ 99% ✍ هـ.ب. 26-1-2013 15:14:51\n🏰 کەڵـکەسماق شوێنەکان\n📅 کاتی تۆمارکردن Jan 26 2013 10:08PM\nگوندی کەڵکەسماق سەر بەقەزای دوکانەو دەکەوێتە نێوان [ زۆرتر... 👁] ✖ ✖ 1 0 ✔ 98% ✍ هـ.ب. 26-1-2013 22:08:54


ماڵپه‌ری باخچه | تەندروستی | بەبێ خواردنەوەی ئاو بۆماوەی چەند لە ژیاندا دەمێنیتەوە؟\nئاو یەکێکە لە رەگەزە گرنگەکانی ژیان و رۆژانە خواردنەوەی بەپێی پێویستی جەستە لە زۆربەی نەخۆشییەکان دەیپارێزێت، بەڵام کەمبوونەوەی بڕەکەی لە جەستەدا زیانی تەندروستیی دەبێت، تەنانەت ئەگەری هەیە مردنی لێبکەوێتەوە.\nجەستەی کەسێکی پێگەیشتوو لە %٧٠ی لە ئاو پێکدێت و لە منداڵان رێژەکەی دەگاتە لە %٧٥، کە ئەرکەکانی جەستە بەجێدەهێنێت.\nبەگوێرەی بابەتێکی ماڵپەڕی ئیت زیس، مرۆڤ ناتوانێت بۆ ماوەیەکی درێژ بەبێ خواردنەوەی ئاو بژی، بەڵام بڕکەی یاخود ماوەکەی لە کەسێکەوە بۆ کەسێکی تر دەگۆڕێت، ئەمەش بەهۆی کۆمەڵێک هۆکارەوەیە وەک بارودۆخی ژینگە و تەمەن و کێش و رەگەز و ئاستی چالاکی جەستەیی و بارودۆخی تەندروستی و خۆراک ئەگەر نەیخواردبێت.\nهەروەک لە ماڵپەڕەکەدا هاتووە، جەستە ناتوانێت بەرگەی بێ ئاوی بگرێت بە جۆرێک مرۆڤ لە هەشت بۆ ٢١ رۆژ زیاتر بەبێ ئاو و خۆراک ناژی.\nئاو گرنگترە یان خۆراک؟\nبەپێی ماڵپەڕەکە ئەگەرچی مرۆڤ بەبێ ئاو و خۆراک ناتوانێت بۆ ماوەیەکی دورودرێژ بژی، بەڵام ئاو پێویستترە بۆ جەستە، کەسێک کە مان لە خواردن بگرێت، بەڵام ئاو بخواتەوە دەتوانێت بۆ مانگێک زیاتر بژی، بە پێچەوانەوە نەخواردنەوەی ئاو کەمتر لە مانگێک بەرگەی دەگرێت.\nچونکە کەمبوونەوەی ئاو لە جەستەدا گرفت بۆ ماسولکەکان و هەناو دروست دەکات، وەک کەمبوونەوەی میزکردن و کەمبوونەوەی جوڵەی خەپلەکانی خوێن و دروستبوونی بەردی گورچیلە و رمڵ و قەبزی و خاوبوونەوەی جومگەکان لەگەڵ دروستبوونی گرفت لە فشاری خوێن و تێکچوونی خانەکانی مێشکی بەدوادا دێت.\nلە راپۆرتێکی گۆڤاری پزیشکی بەریتانیدا هاتووە، پێویستە کەسێکی ئاسایی رۆژانە بڕی لیتر و نیوێک ئاو بخواتەوە بۆ پاراستنی هاوسەنگی شلەی جەستە، ئامۆژگاری خەڵکی دەکرێت کە نیو کەوچکی بچوک خوێ تێکەڵبکرێت لەگەڵ ئاودا بۆ ئەوەی جێگەی ئەو سۆدیۆمە بگرێتەوە کە جەستە بەهۆی ئارەقکردنەوە لە دەستی دەدات.\nهۆکارەكانی خراپ بوونی گۆشتی سوور چین؟...\nچرچبوونی پێستی چاو بە ترێ چارەسەر بکە...\nسودەکانی شەربەتی لیمۆ...\n٩ کەسی تر بە کۆرۆنا لە سلێمانی گیانیان لەدەستدا...\nهانی - Hani\nکاروان عوسمان - Karwan Osman


تەندروستی عێراق هۆشداریی لە بەڵاوبوونەوەی ئەم نەخۆشییە دەدات\n01/05/2022 592 جار خوێندراوه‌ته‌وه\nوەزارەتی تەندرووستیی عێراق هۆشداریی لە بەڵاوبوونەوەی نەخۆشیی "تای خوێنبەربوون"داوە کە لە حەفتاکانی سەدەی رابردوو زۆر بڵاو بووە و دواتر نەماوە، بەڵام لەماوەی چەند ساڵی رابردوو جارێکی تر دەستی بە بڵاوبوونەوە کردۆتەوە.\nڕیاز حەلەفی بەڕێوەبەری گشتیی تەندرووستیی لە وەزارەتی تەندرووستیی عێراق لەلێدوانێکدا بە رۆژنامەی "سەباح"ی حکوومیی راگەیاندووە: نەخۆشیی تای خوێنبەربوون کە لە حەفتاکانی سەدەی رابردوو زۆر بڵاوبووە، لەماوەی چەند ساڵی رابردوو جارێکی تر دەستی کردۆتەوە بە بڵاوبوونەوە، بەشێوەیەک لە ساڵی 2019 دا 20 حاڵەت و لەساڵی 2020 نزیکەی 19 حاڵەت و لەمساڵیشدا 18 حاڵەت تۆمارکراوە، جگە لەوەی لەمساڵدا لە پارێزگای زیقاڕ 4 حاڵەتی گیان لەدەستدان تۆمارکراوە، هەروەک چەند حاڵەتێکی تری گیان لەدەستدان لە پارێزگاکانی دیوانییە و نەجەف و موسەنناش تۆمارکراوە.\nحەلەفی هەروەک وتویەتی: هیچ چارەسەر یان ڤاکسێنێکی سەرکەوتوو دژ بە نەخۆشییەکە نییە، ئەوەی هەیە بریتییە لە پێدانی ئەو دەرمانانەی دەبنە هۆی پاراستنی ئاماژەکانی ژیان لای کەسی تووشبوو، هۆشداریشیداوە لەوەی لەکاتی قۆناغە سەرەتاییەکانی تووشبوون بە نەخۆشییەکە پێویستە سەردانی نەخۆشخانە بکرێت بۆئەوەی بتوانرێت گیانی کەسەکە رزگار بکریت، بەوپێیەی پشتگوێخستنی دەبێتە هۆی مردنی کەسەکە.\nباسی لەوەشکردووە کە نیشانەکانی تووشبوون بە نەخۆشییەکە لەسەرەتادا بریتین لە بەرزبوونەوەی پلەی گەرمیی و بێهێزیی و بوونی ئازار لە تەواوی جەستە و بەتایبەتی لە سکدا.\nدەشڵێت ئەگەری گیان لەدەستدان بەنەخۆشییەکە دەگاتە لەسەدا 40، هەربۆیە جەختی کردۆتەوە لە گرنگیدان بە پاکوخاوێنی کەسیی و جیاکردنەوەی چەقۆی تایبەت بە گۆشت بڕین و کڕینی گۆشت لەو جێگایانەی بەفەرمیی مۆڵەتی سەربڕینی ئاژەڵیان هەیە.


ئاژانسی ده نگو باسی کوردستان: بەشداربووانی چوارشەممە سووری ساڵ بەساڵ زیاد دەکات\nئەم ئێوارەیە لە ستۆکهۆلم، یۆتۆبۆری و مالمیۆ هەروەها ڤێستەرۆس ڕێوڕەسمی جەژنی ئاگر ناسراو بە چوارشەممە سووری یان کوڵە چوارشەممە بەڕێوە دەچێت، ئەم بۆنەیە کە بە جەژنی پێشوازی کردن لە جەژنی نەورۆز وەسف دەکرێت چاوەرێ دەکرێت ئەم ئێوارەیە نزیکەی پانزەهەزار کەس بەشداری تێدا بکەن. ئەرکی دارایی بەڕێوەبردنی ئەم بۆنەیەش لە کاسەی کۆمۆنەکانەوەیە بەڵام ئەمساڵ شانۆی گشتی (Riksteater) یەکێک لە بەڕێوەبەرانی ئەم بۆنەیەیە کە تەنها لە ستۆکهۆلم بە زیاد لە ملیۆنێک کرۆن بەشدارە. ڕانی قەسابی لە شانۆی گشتییەوە دەڵێت ساڵ بەساڵ یادکردنەوەی ئەم بۆنەیە ئارەزووی زیاتری لەسەرە.\nجێی ئاماژەیە کە ئاگری چوارشەممە سووری ئەم ئێوارەیە لە شاری ستۆکهۆلم لە گەڕەکی ئەکالا دەکرێتەوە و لە ناوەڕاستی شاریش لە (Kungs trädgården) چەندین چالاکی هونەری بەڕێوە دەچێت. ئەم جەژنە لەلایەن نەتەوەکانی کورد، فارس، بەلووچ، ئەفغان ، تاجیک و ئازەرییەکانەوە دەگێڕدرێت.\nئامادەیی بۆ چاودێریکردنی پەیوەندەی ئینتەرنێتی هاوڵاتییان نییە\nکۆمپانیاکانی بواری پەیوەندییە ئینتەرنێتییەکان فریا ناکەون کارەکانیان لەگەڵ ئەو ڕێکارە نوێیەدا بگونجێنن کەلەماوەی ئەم هەفتەیەدا پەرلەمان دەنگی لەسەر دەدەن و لە یەکی مانگی مایەوە دەخرێتە کار. بەپێی ئەو ڕێکارەی پەرلەمان بە نیازە پەسەندی بکات لەلایەن یەکییەتی ئەوروپاوە پەسەند کراوە کە بەو پێیە کۆمپانیاکانی خزمەتگوزاری ئینتەرنێتی ناچار دەکرێن بۆ ماوەی شەش مانگ زانیاری و چالاکییە ئینتەرنێتییەکانی بەکارهێنەران لای خۆیان هەڵگرن. بەو شێوەیە ڕێ بۆ پۆلیس و دادوەری گشتی خۆش دەکرێت لە کاری تاوانکاری باشتر بکۆڵنەوە.\nجا تا ئێستا کۆمپانیاکانی خزمەتگوزاری ئینتەرنێتی ئامادەیی تەکنەلۆجیان بۆ ئەو کارە نییە و ناشزانرێت ئاخۆ کام جۆرە زانیارییەی بەکارهێنەرانی ئینتەرنێت چاودێری دەکرێت تا ئەو کاتەی پەرلەمان بڕیارەکە پەسەند دەکەن\nجاشەکان لە ریگای ئیمیلەوە لە گەل ئیتلاعاتی ئیراندا پیوەندی دەکەن لە وەلاتی سۆئید\nبرگزاری چهارشنبه سوری در شهر عزیزم\nکرمانشاه؛ چهارشنبه سوری - شعار مرگ بر دیکتاتور\nبه آتش کشیدن عکس منحوس خامنه‌ای با شعار مرگ بر اصل ولایت فقیه ۲۳ اسفند ۱۳۹۰\nله لایه‌ن ئاژانسی ده نگو باسی کوردستان ajansknews kl. ۱۲/۲۴/۱۳۹۰ ۰۳:۴۱:۰۰ قبل‌ازظهر


مامۆستا مه‌لا ئەحمەد پیرۆمەری کۆچی دوایی کردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات\nبه‌رواری دابه‌زاندن: 15/10/2020 : 20:57:34\nئەمرۆ 15ی10ی2020 زانایی ئایینی و کەسایەتی دیاری باڵەکایەتی مامۆستا مه‌لا ئەحمەد پیرۆمەری بەهۆی نەخۆشیەوە لە شاری هەولێر كۆچی دوایی كردو یه‌کێتی زانایان پرسه‌نامه‌یه‌ک ئاراسته‌ی خانه‌واده‌که‌ی ده‌کات، ئه‌مه‌ی خواره‌وه ده‌قه‌که‌یه‌تی:\nخانه‌واده‌ی به‌رێز مامۆستا مه‌لا ئەحمەد پیرۆمەری\nبەداخەوە هه‌واڵی وه‌فاتی زاناو که‌سایه‌تی ئایینی و کۆمه‌ڵایه‌تی دەڤەری باڵەکایەتی (مامۆستا مه‌لا ئەحمەد پیرۆمەری)مان پێگه‌یشت. کە بەهۆی نەخۆشیەوە کۆچی دوایی کرد.\nمامۆستا زاناو هەڵکەوتووێکی دیارو خاوەن خزمەتێکی زۆرە بەرامبەر مزگەوت و شەریعەت و تەدریس و پێگەیاندنی فەقێ و قوتابی ئایینی، لەو مەیدانە تا پێش نەخۆش کەوتنی حوجرەی هەبووەو زۆرێک لە سەردەستی ئەو خوێندوویانە، هەروەها مامۆستا پێش نوێژو وتارخوێنی مزگەوتی گەورەی چۆمان بوو، لەهەمان کات مامۆستا لە ریزەکانی یەکێتی زانایان خزمەتێکی زۆری کردووەو ماوەیەکی درێژ بەرپرسی لێژنەی فەتوای چۆمان بووە.\nبه‌و بۆنه‌وه پرسه‌و سه‌ره‌خۆشی خۆمان ئاراسته‌ی زانایان و خانه‌واده‌و که‌س و کاری ره‌حمه‌تی ده‌که‌ین، له‌خوای گه‌وره داواکارین سه‌برو ئارامی به خزم و دۆستانی ببه‌خشێت و جێگه‌ی مامۆستای ره‌حمه‌تی به‌هه‌شتی به‌رین بێت.\nژماره‌ی سه‌ردان : 7383877


لەسەر پێكدادانێكی سووكی هاتووچۆ كەسێك كوژرا – تۆڕی میدیایی خەڵک\n2019/06/11 - 7:39 PM\nلە شاری هەولێر لەسەر پێكدادانێكی سووكی هاتووچۆ كەسێك كوژرا و بكوژەكەش هەڵاتووە.\nكاروان خۆشناو، وتەبێژی پێشووی پۆلیسی هەولێر لە هەژماری خۆی لە فەیسبووك ئاماژەی بەوەكردووە، لەسەر ڕووداوێكی ھاتووچۆ كارەساتێك ڕوویداوە.\nئاشكراشی كردووە، لەفلكەی بازی ڕێگای موسڵ لەسەر ڕووداوێكی ھاتووچۆ، كە زۆر بەسوكی بەریەك كەوتوون، بەداخەوە شۆفێری ئۆتۆمبێلەكە لە شۆفێرەكەی تر دێتە خوارەوە و پێنج گولەی بەدەمانچە لێ دەدات.\nڕاشیگەیاندووە، بكوژەكە لەشوێنی ڕووداوەكە ئۆتۆمبێل بەجێدەھێڵێت و ڕادەكات .\nپارێزگای هەولێرتاوانی كوشتنڕووداوى هاتووچۆ\nپلەی گەرما ڕوو لە دادەبەزین دەكات\nئاگادارییەك لە ڕەگەزنامەی هەرێمەوە بۆ هاووڵاتیانی هەولێر\nلەگەڵ سەرۆكی هەرێم كۆدەبێتەوە\nشاندێكی بەغدا سەردانی هەولێر دەكات\nدوو كارگەی ماست و قەیماغ لە هەولێر داخران


راپەڕینێکی سەرکەوتوو شۆڕشێکی شکستخوادوو – Knwe.org\nسەرەکی » وتار » ڤینۆس فایەق » راپەڕینێکی سەرکەوتوو شۆڕشێکی شکستخوادوو\n«نەبوونی ئاسایش ئاژاوە بەرپا دەکات، نەبوونی دادپەروەریش شۆڕش» جەلال عامر\nهەلومەرجی ئیداری، حزبی و سیاسیی ئێستای کوردستان دوای تێپەڕینی سی ساڵ بەسەر رزگاربوونی لە دەستی داگیرکاری و ئەزموونی ئیدارەی سەربەخۆ، دەمانخاتە بەردەم چەند پرسیارێکی جدی، دوای ئەم سی ساڵە چی بەدەستهاتووە قەرەبووی رابردووی کردبێتەوە؟ ئایا راپەڕین لە ئاستی خواست و خەونی تاک بە تاکی کوردستاندا بوو؟ ئەرێ راپەڕینێک کە شکستی بە ئادەمیزادی کورد ھێنا دەکرێ بە سەرکەوتوو وەسف بکرێ؟ ئاخر راپەڕین کە ئامانجەکەی شۆڕشێکی ریشەیی نەبوو لە هەموو بوارەکانی ژیانی ئادەمیزاددا و کودەتایەک نەبوو بەسەر ھەموو مومارەساتەکانی رژێمی پێشوو و ھێنانەکایەی سیستەمێکی ئەخلاقیی سیاسی بەرپرس، رێز لە ئینسانییەتی خەڵک بگرێ، و ئامانجی دابینکردنی ژیانێکی لایەق بە ئادەمیزاد نەبوو، ئەگەر مەبەست لێی بە ئینسانیکردنی فەلسەفەی سیاسی و ئیداریی کۆمەڵگە نەبوو، ئەگەر هیچی ئەمانە نەبوو ئەوە شکست کەمترین پێناسەیە بۆی.\nوەختێک دەسەڵاتی بەڕێوەبردن مافەکانی ھاووڵاتیان پێشێل دەکات، شۆڕش دەبێتە ھەڵبژاردەیەکی پیرۆز، ھیچ ئادەمیزادێک لە ھیچ جێگەیەک لە ژێر ھیچ بەھانەیەکدا، لەسەر دەستی ھیچ حکومەتێک شایستەی بێ کەرامەتکردن، برسیکردن و ناعەدالەتی نییە، کەچی خەڵک لە کوردستان زۆر زۆر ئازار دەچێژێت. شکستی راپەڕین لەوەدایە هیچ وانەیەکی ئەخلاقیی پێنە بوو بۆ ئیدارەدانی جوگرافیایەک کە لە دوو شار پێکهاتووە. ئەوانەی ئیدارەی کۆمەڵگەیان گرتە دەست ھیچ فەلسەفەیەکی حوکمڕانیی سەردەمیانەیان نەھێنا ژیانی خەڵک بە لایەنی کەمی ئەو شێوەیە بگۆڕن کە خەونیان پێوە دەبینی. لە جیاتی دەستکەوت یەکەم ئەنجامی راپەڕین شەڕێکی ناشیرینی ناوخۆ بوو، لە جیاتی گێڕانەوەی شکۆی ئادەمیزادێکی چەوساوەی بێناسنامە، لەناوبردنی هەموو بەها ئینسانییەکان و هێنانە کایەی هەلومەرجێک رەتکردنەوەی ئەو ناسنامەیەی لێکەوتەوە کە پێش راپەڕین قوربانیی بۆ دەدرا.\nئاخر بەھانەی شکستی راپەڕین ئەوەیە رۆژ لە دوای رۆژ ژیانی خەڵک لە خراپەوە بۆ خراپتر بڕوات و ژیانی ئەوانەی لە دەسەڵاتدان لە باشەوە بۆ باشتر بڕوات، چونکە راپەڕین کە بەو کوتوپڕییە روویدا بواری ئەوەی نەدا نوخبەیەکی سیاسیی لێهاتووی ناو ریزی خەڵک ئیشی جددی لەسەر بنیادنانەوەی ئادەمیزادی دوای راپەڕین بکەن و ھەروەھا کۆمەڵگەی نێودەوڵەتیشی لەوە بێگومان کرد کە کورد لە پێناوی ئازادی و شکۆی ئادەمیزاد و سەروەریی یاسا و پیرۆزیی خاک راپەڕینی نەکرد، بەڵکو بۆ ئەوەی بەشی خۆیان لە میراتیی رژێمی پێش خۆیان بەشکەن. لەگەڵ ئەوەی راپەڕین کە لەناو ریزەکانی خەڵکە زیانلێکەوتووەکانی دەستی داگیرکەرەوە هەڵگیرسا، وێنەیەکی جوانی قارەمانێتی و گیانفیدایی پیشاندا، بەڵام خۆ بەخاوەنکردنی راپەڕین لە لایەن هێز و لایەنە حزبییەکانی کوردستانەوە هیچ مانایەکی بۆ هیچ دەسکەوتێک نەهێشتەوە ئیستا بە نموونە بهێنرێتەوە.\nبە هەموو پێوەرەکان راپەڕینە جەماوەرییەکەی کوردستان لە چرکەساتی روودانیدا سەرکەوتوو بوو، بەڵام بە پێوەرە مێژووییەکان بۆ قۆناغی دوای راپەڕین هەتا دەگەینە رۆژگاری ئەمڕۆمان شۆڕشێکی شکستخواردوو بوو، چونکە هەتا ئەمڕۆ ئەو حزبانە شکستیان هێنا لەوەی نموونەیەکی شۆڕشگێرانەی گیانفیدایی و نیشتیمانپەروەری و خەمخۆریی ئادەمیزادی چەوساوە پێشکەش بە نەوەکانی دوای راپەڕین و جیهانی دەرەوە بکەن. بۆیە راپەڕین رووداوێکە لە چرکەساتێکی مێژووییدا کۆتایی دێت، بەڵام شۆڕش هەرگیز نامرێت و ئەگەرێکی هەمیشە ئامادەیە و بۆی هەیە بە سوودوەرگرتن لە هەڵەکانی پێشوو، لە هەموو چرکەیەکدا سەرهەڵبدات.\nکۆتا لە دەستووردا


20/10/2015 10:58:00 ص\nبه مه‌به‌ستى ئاگاداربوونى زیاتر له هۆكارى خنكانى ئه‌و 29 گه‌نجه كورده‌ى كه له وڵاتى نه‌مسا له‌ناو بارهه‌ڵگرێكدا خنكان و گیانیان له ده‌ستدا كه له كوردستانه‌وه كۆچیان كردبوو بۆ گه‌یشتن به هه‌رنده‌ران، هه‌روه‌ها گرتنه‌به‌رى رێكارى یاسایی بۆ قه‌ره‌بووكردنه‌وه‌ى كه‌سوكاره‌كانیان، ئه‌مڕۆ 2015/10/20، هه‌ردوو لیژنه‌ی په‌یوه‌ندییه‌كان و كاروباری ره‌وه‌ندی كوردستانی و لیژنه‌ی وه‌رزش و لاوان له په‌رله‌مانی كوردستان، به سه‌رپه‌رشتیى زانا عه‌بدولڕه‌حمان سه‌رۆكى لیژنه‌ى په‌یوه‌ندییه‌كان و كاروبارى ره‌وه‌ندى كوردستانى و ڤه‌مان فه‌یسه‌ڵ سه‌رۆكى لیژنه‌ى وه‌رزش و لاوان، به ئاماده‌بوونى ژماره‌یه‌ك له ئه‌ندامانى هه‌ردوو لیژنه‌كه، له ته‌لارى په‌رله‌مان، له‌گه‌ڵ مسته‌فا گۆران نوێنه‌رى حكومه‌تى هه‌رێمى كوردستان له وڵاتى نه‌مسا كۆبوونه‌وه.\nله كۆبوونه‌وه‌كه‌دا باس له هۆكاری خنكانی ئه‌و 29 گه‌نجه كورده كرا كه له كاتی چوونیان بۆ هه‌نده‌ران له‌ناو بارهه‌ڵگرێكدا به‌هۆى خنكانه‌وه گیانیان له ده‌ستدا و هه‌روه‌ها ئه‌و رێكاره یاساییانه‌ی كه گیراونه‌ته‌به‌ر بۆ به سزا گه‌یاندنی تاوانبارانی كه بوونه‌هۆی روودانی ئه‌و كاره‌ساته و قه‌ره‌بووكردنه‌وه‌ی كه‌سوكاره‌كانیان گفتوگۆیان له‌باره‌وه كرا.\nله‌و باره‌یه‌وه ڤه‌مان فه‌یسه‌ڵ سه‌رۆكى لیژنه‌ى وه‌رزش و لاوان، به سایتی په‌رله‌مانى راگه‌یاند: "له كۆبوونه‌وه‌كه‌دا گفتوگۆمان له‌سه‌ر هۆكاره‌كانى دروستبوونى تاوانى خنكانى 71 كه‌س له‌ناو بارهه‌ڵگرێكدا له سنوورى وڵاتى نه‌مسا كه ژماره‌یه‌كیان كوردى باشوور بوون و ورده‌كاریى چۆنیه‌تیی دروستبوونی رووداوه‌كه و ئه‌و رێكاره یاساییانه‌ى كه پۆلیسى ئه‌و وڵاته گرتویه‌تییه‌به‌ر چین كرد و چۆن كه‌سوكارى ئه‌و هاووڵاتییانه داواى ماف و قه‌ره‌بووكردنه‌وه‌یان بكه‌ن له‌و وڵاته و وه‌كو په‌رله‌مان و حكومه‌ت بۆ ئه‌م مه‌به‌سته چى بكه‌ین".\nهه‌روه‌ها ئاماژه‌ى به‌وه‌دا: "له‌و 71 كه‌سه‌ی كه له بارهه‌ڵگره‌كه‌دا خنكان، 29 یان خه‌ڵكى باشوورى كوردستانبوون و تا ئێستا 25 كه‌سیان ناسراونه‌ته‌وه و ته‌رمه‌كانیان ره‌وانه‌ى كوردستان كراونه‌ته‌وه، به‌ڵام ئه‌و 4 كه‌سه‌ى تر كه ماون تا ئێستا نه‌دۆزراونه‌ته‌وه و نه‌ناسراون كه كێن".\nوتیشى: "په‌رله‌مانى كوردستان و حكومه‌ت له هه‌وڵى به‌رده‌وامدان بۆ دۆزینه‌وه‌ى چوار كه‌سه‌كه‌ى تر بۆئه‌وه‌ى ته‌رمه‌كانیان راده‌ستى كه‌سوكاره‌كانیان بكرێنه‌وه، هه‌وره‌ها هه‌وڵى جدى ده‌ده‌ین بۆئه‌وه‌ی له‌لایه‌ن ئه‌و وڵاتانه‌وه قه‌ره‌بووى سه‌رجه‌م كه‌سوكارى خنكاوه‌كان بكرێته‌وه، بۆ ئه‌و مه‌به‌سته‌ش ئه‌و رێكاره یاساییانه ده‌گرینه‌به‌ر كه پێویستن بۆ قه‌ره‌بووكردنه‌وه‌یان".


رۆژی دووشه‌ممه 17-12-2018، له ده‌سته‌ى کوردستانى بۆ دراساتى ستراتیجى و توێژینه‌وه‌ى زانستى سیمینارێک به‌ناونیشانى (مۆدێلێکى خۆڕسک بۆ کشتوکاڵى سروشتى و بچووک بۆ شاره‌کان) بۆ پڕۆفیسۆر بێستون نوری، به‌ڕێوه‌چوو.\nSustainable model of micro-eco-farming for Urban areas\nده‌سته‌ی کوردستانی هه‌موو هه‌فته‌یه‌ک سیمینار رێکده‌خات\nله سه‌ره‌تای سیمیناره‌که‌دا که به ده‌قیقه‌یه‌ک وه‌ستان بۆ گیانی پاکی شه‌هیدان و به‌رزڕگرتنی رۆژی ئاڵای کوردستان ده‌ستیپێکرد، پڕۆفیسۆر پۆڵا خانه‌قا سه‌رۆکی ده‌سته‌ی کوردستانی به‌خێرهاتنی ئاماده‌بووانی کرد و راشیگه‌یاند: ده‌سته‌ی کوردستانی هه‌موو هه‌فته‌یه‌ک سیمینار له بواره جیاوازه‌کاندا رێکده‌خات.\nخۆراکی پرۆتینی له‌جیهاندا روو له که‌مبوونه\nپاشان پڕۆفیسۆر بێستون نوری چه‌ند رێگه‌یه‌کی زانستی روونکرده‌وه بۆ کشتوکاڵى سروشتى و بچووک له شاره‌کانداو بۆ ئه‌و مه‌به‌سته‌ش چه‌ند نموونه‌یه‌کی خسته‌ڕوو. باسی له‌وه‌شکرد که دانیشتووانی شاره‌کان له‌م رێگه‌یه‌وه ده‌توانن پێداویستی رۆژانه‌ی خۆیان له‌بواری سه‌وزه و به‌هاراتدا ده‌سته‌به‌ر بکه‌ن. هه‌روه‌ک گرنگییه‌کانی ئه‌م هه‌نگاوه‌شی روونکرده‌وه‌و یه‌کێک له گرنگییه‌کانی گه‌ڕانده‌وه بۆ بواری ته‌ندروستی و وتی: ئه‌م رێگه‌یه له‌ڕووی ته‌ندروستیشه‌وه کاریگه‌رییه‌کی زۆرباشی هه‌یه، چونکه ئه‌و که‌سه‌ی کاره‌که ده‌کات، خۆی رۆژانه راسته‌وخۆ سه‌رپه‌رشتی ده‌کات و به پاکوخاوێنی رایده‌گرێت و ئه‌مه‌ش کاریگه‌ری ده‌بێت له رێگرتن له‌و نه‌خۆشییانه‌ی که به‌وهۆیه‌وه بڵاوده‌بنه‌وه. وتیشی: خۆراکی پرۆتینی له‌جیهاندا روو له که‌مبوونه‌و له ساڵانی داهاتووشدا ئه‌م کێشه‌یه زیاتر ده‌رده‌که‌وێت بۆ ئه‌م مه‌به‌سته‌ش پێویسته شاره‌کان خۆیان به‌شێک له خۆراکی پرۆتینی به‌رهه‌م بهێنن، ئه‌م بیرۆکه‌یه‌ش یارمه‌تی ئه‌وه‌ده‌دات به‌شێک له خۆراکی پرۆتینی، مرۆڤ خۆی له‌شاره‌کاندا به‌رهه‌می بهێنێت.\nهه‌ر له سیمیناره‌که‌دا له‌نێوان پێشکه‌شکارى سیمیناره‌که‌و ئاماده‌بوواندا، به‌وردى گفتوگۆ له‌باره‌ى بابه‌تى سیمیناره‌که‌وه کراو وه‌ڵامى پێویستى پرسیارى ئاماده‌بووانیش درایه‌وه.\nبۆچوونى ئاماده‌بووانى سیمیناره‌که\nله‌باره‌ى سیمیناره‌که‌وه، د.عه‌بدوڵڵا ئه‌حمه‌د که یه‌کێک بوو له‌به‌شداربووانى سیمیناره‌که به سایتى ده‌سته‌ى کوردستانى راگه‌یاند: ئامانج و بابه‌تی سیمیناره‌که زۆر روون بوو، بابه‌تێکی زۆر به‌سوود بوو.\nهه‌ڵکه‌وت عه‌لی ئه‌ندازیاری کشتوکاڵی که یه‌کێکى دیکه بوو له ئاماده‌بووان، پێیڕاگه‌یاندین: سیمینارێکى گرنگ بوو، بابه‌تێکی زۆر به‌سوود بوو.\nKISSR - Newsroom: Dec 23 2018 09:42 AM / Hallkawt Zangana


شاجوانی جیهان پەیوەندییەكانی لەگەڵ رۆناڵدۆ و نیمار هەبووە\nمێریا لالاجۆنا شاجوانی 2015ی جیهان چەند یادگارییەكی لەگەڵ هەردوو ئەستێرەی ئێستای تۆپی پێی جیهان كریستیانۆ رۆناڵدۆی پورتوگالی و نیمار دا سیلڤای بەڕازیلی ئاشكرا كرد.\nمێریا /25 ساڵ/ یەكەم ئیسپانییە ناسناوی شاجوانی جیهانی بردبێتەوە ئاشكرای كرد چەند جارێكی یاری پۆكەری لە رۆناڵدۆ بردووتەوە هەرچەندە ئەو ئەستێرەیە لە یارییەكەدا زۆر شارەزایە.\nمێریا دەڵێت: چەند ساڵێك پێش ئێستا ریكلامێكی بازرگانیم لەگەڵ رۆناڵدۆ تۆمار دەكرد، لە كاتی وێنەگرتندا بە دروستی 3 یاریی پۆكەرم لەگەڵ ئەو یاریزانە ئەنجام دا و توانیم 2 یاریی لێ ببەمەوە، ئەویش جارێك یارییەكەی بردەوە.\nجەختیشی كردەوە كە هەرچەندە رۆناڵدۆ لێزانییەكی زۆر باشی لە یارییەكەدا هەیە، بەڵام ئەو توانیبووی 2 جار لێی بباتەوە.\nشاجوانی 2015ی جیهان ئاشكراشی كرد كە هەرچەندە ئەو بەڕەگەز كەتەلۆنییە و عاشقی یانەی بەرشەلۆنەیە، بەڵام هاوڕێیەتییەكی بەهێزی لەگەڵ رۆناڵدۆ هەیە و چەند جارێكیش بەیەكەوە بۆ نانخواردن چوونەتە دەرەوە، جەختیشی كردەوە كە ئەو كەسێكی زۆر باش و شازە.\nمێریا راشیگەیاند لەنزیكەوە هاوڕێیەتی لەگەڵ نیماری ئەستێرەی یانەی پاریس سان جێرمان هەیە و جگە لەوەش هاوڕێیەكی نزیكی براكەیەتی، ئاشكراشی كرد بە جێهێشتنی یانەی بەرشەلۆنە و وڵاتی ئیسپانیا زۆر دڵگرانبووە و تا ئێستاش پەیوەندییان ماوە.\nڤیدیۆ.. ریکلامە بازرگانییەکەی مێریا و رۆناڵدۆ\nئه‌م بابه‌ته 2547 جار خوێنراوه‌ته‌وه


👁 This item has been viewed 1,042 times\n📊 ئاماری حاڵەتی پێشێلکاریی مافی مرۆڤ لە رۆژهەڵاتی کوردستان، ساڵی 2019 Statistics and Surveys\n📅 Added on Mar 23 2020 8:06PM\nئاژانسی هەواڵدەریی کوردپا بە کۆتاییهاتنی ساڵ 1398ی [ More... 👁] ✖ ✖ 0 12 ✔ 99% ✍ B.J. 23-3-2020 20:06:43\n📊 ئاماری ماڵی داڵدەدانی ژنانی هەڕەشەلێکراوی سلێمانی ساڵی 2016، 2017, 2018, 2019 Statistics and Surveys\n📅 Added on Jan 14 2020 9:54PM\nئاماری ماڵی داڵدەدانی ژنانی هەڕەشەلێکراوی سلێمانی، [ More... 👁] ✖ ✖ 0 2 ✔ 99% ✍ B.J. 14-1-2020 21:54:19\n👁 This item has been viewed 1,020 times\n👁 This item has been viewed 1,019 times


پـوتین: ئێران به‌م نزیكانه بۆ وتووێـژكردن ئاماده‌یه\nی مانگی شه‌ش ١٦, ٢٠٠٦\nسه‌رۆكی ڕوسی ڤلادیمیر پـوتین ده‌ڵێت ئێران پـۆزێـتیڤانه وه‌ڵامی پـێـشـنیاره نێوده‌وڵه‌تیـیه‌كانی داوه‌ته‌وه كه بۆ ڕاگرتنی كاری هه‌سـتیاری ناوه‌كی و ده‌ست به دانوسـتاندنه له‌سه‌ر به‌رنامه ناوه‌كیـیه‌كه‌ی.\nبه‌ڕێز پـوتین ئه‌م قسـانه‌ی كرد پاش ئه‌وه‌ی ڕۆژی پـێـنجشه‌ممه له‌گه‌ڵ سه‌رۆكی ئێرانی مه‌حمود ئه‌حمه‌دی نه‌ژاد كۆبۆوه له میانه‌ی كۆنگره‌ی لوتكه‌ی ناوه‌ندی ئاسـێوی له چین.\nبه‌ڕێز پـوتین ده‌ڵێت له ئاینده‌یه‌كی نزیـكدا ئێران ئاماده‌یه بۆ وتووێـژكردن. گوتیشی ئێران مافی خۆیه‌تی وزه‌ی ناوه‌كی هه‌بێت به‌ڵام ده‌بێت ئه‌و نیگه‌رانیانه‌ی سه‌باره‌ت به نیاز و مه‌به‌سـته‌كانی به‌رنامه‌كه‌ی له ئارادان بڕه‌وێـنێته‌وه.\nسه‌رۆكی ئێرانیش، مه‌حمود ئه‌حمه‌دی نه‌ژاد له وڵاتانی ناوه‌ندی ئاسێوی خواست پـشـتـگیری وڵاته‌كه‌ی بكه‌ن له‌و ناكۆكیـیه نێوده‌وڵه‌تیـیه‌ی له‌سه‌ر به‌رنامه ناوه‌كیـیه‌كه‌ی هاتۆته كایه‌وه. گوتیشی ئێران ڕووبه‌ڕووی ده‌سـت تێـوه‌ردانێـكی توندی هێزه باڵا ده‌سته‌كانی ڕۆژئاوا بۆته‌وه.\nله لایه‌كی دیكه‌وه ڕێبه‌ری باڵای ئێران، ئا‌یه‌تولڵا عه‌لی خامه‌نه‌یی گوتی ئێران ده‌سـتبه‌رداری توێژینه‌وه ناوه‌كیـیه‌كانی نابێت، وه به مافێـكی بنچینه‌یی ڕه‌وای داده‌نێت.\nئه‌م پـێـشـهاتانه دێت له كاتێـكدا 35 وڵات له ئاژانسی نێوده‌وڵه‌تی وزه‌ی ئه‌تۆم وتووێژ له‌سه‌ر به‌رنامه ناوه‌كیـیه‌كه‌ی ئێران ده‌كه‌ن.


Saturday, 08.03.2019, 13:29\nکێبرکێی نێوان نەوەکان کۆتایی بە بنەمالەی بارزانی دێنێ؟شازادە ئارین مسرور بارزانی و میر ادریس نیچیرڤان بارزانی بە نموونە\nدوو کارەکتەری سەرەکی کە بە بەهێزترینی نەوەی سێیەمی بارزانیەکان دادەنرێن تا ئێستا، لەنێوان کێبرکێ و رکابەرییەکی توندان تا ئەوپەری لەناوبردن، پێشبینی دەکری سەری بنەمالەکەیان لە زەلکاو بنێن و رووی راستەقینە و شاراوەکانی بنەمالەکەیان دەربخەن.\nئەم دوو کارەکتەرە نوێیە هەوڵی قایمکردنی پێگەی خۆیان دەدەن و هەوڵیان بۆ دەدرێ لە ئێستاوە لەرێگای ماستاوچی و دەست رۆیشتوەکانیان. مسعود بارزانی سەرۆکی پارتی بە ئاشکرا پشگیری ئارین دەکا و نێچیرڤان یش هەوڵی قایمکردنی ادریس و نەوەکانی ادریس بازانی باوکی دەدا. ئەوە بەئاشکرا لە میدیا دەردەکەوێ بۆنمونە مسعود بارزانی بۆ جەژنی رەمەزان دەچێتە ناو پێشمەرگە بۆ جەژنانە مسرور و ئارین دەباتن و وە نێچیرڤان یش بۆ فەرەنسا ادریس لەگەل خۆی دەبا و وە هەلسوکەتیش وەک دپلۆماتکار دەکا.\nچۆن هەوڵی بە‌هێزکردنی پێگەی ئەم دووانە ئەدرێت؟\nبزنس و بەرتیل\nلەسەردەمی حکومرانی نێچیرڤان بارزانی دا ادریسی کورە گەورەی سەرۆکی حکومەت بە سود وەرگرتن لە پێگەی باوکی توانی پەیوەندیەکی بەهێز لەگەل سەرکۆنسۆل و نوێنەرایەتی ولاتان دروست بکا. بۆ نمونە کۆنسۆلی فەرەنسی دەرچوون و پیاسەی تایبەتی هەیە لەگەل ادریس لەناو کوردستان دا. ئاخر ناکرێ کۆنسۆلی فەرەنسی سەردانی بزنس و کۆمپانیا تایبەتیەکانی نێچیرڤان بکاتن و نوکتە لە بەردەم فەرمانبەرای کۆمپانیاکە بگێرنەوە. پێدانی بەرتیل و پشک لە کۆمپانیاکانیان یەکێک بوە لە تاکتیکەکانی چەتەکانی کوردایەتی لەدوای رزگارکردنی عێراق، بەنموونە لە نەوت دا هەریەک لە کۆلن پاول و جەی گارنەر و زەلمای خەلیل زاد و چەندان بەرپرسی گەورەی ئەمریکی دەکەنە هاوبەشی خۆیان بۆ رەوایەتی دان بە تالانکاری کوردستان و دەست کەوتنی زۆرترین داهات.\nلەسەردەمی حکومرانی نێچیرڤان دا پشک و هاوبەشی کۆمپانیا تایبەتەکانی لەگەل ئەمریک و فەرەنسیەکان زیاد کرد و بۆیە مسرور بارزانی لەوکارەی زۆر نیگەران بوو بەتایبەت کە نێچیرڤان بارزانی بەشێکی زۆری سەروەتەکی گواستۆتەوە بۆ ئەمریکا لە رێگای کرینی کۆمپانیایەکی ئەمریکی بەناوی پێترۆسێرڤ و بەکرێگرتنی راوێژکارانی ئەمریکی بۆئەوەی بتوانێ دوای جێهێشتنی مسرور بارزنی نەتوانێ بەناوی چاکسازی زەوتیان بکات. ادریس و مەتین سەرپەرشتی ئەم گۆرانکاریانە دەکەن لەگەل گەورە راوێژکاری ئەمریکی بەناوی فیلپس. لە ئێستادا بەشێکی زۆری کۆمپانیاکانیان لەوانە گروپی سەلاحەددین خستوتە سەر پێترۆسێرڤ و وە گۆرانکاری لە هەیکەلی کارگێریەکانی کراوە بۆنمونە مەتین دلۆڤان سەرپەرشتی سەلاحەددین دەکات بە رووکەش لە شوێنی عبدالمطلب کە تۆمەتبارکراوە بە گەندەلی زۆر لە گروپی کۆمپانیاکاندا.\nئارین لە ئێستادا سەرپەرشتی بزنسەکانی باوکی دەکاتن کە خۆی دەگرێتەوە لە کۆمەلێک هۆتێل و کۆمپانیانی زۆر گەورە وەک کۆکاکۆلاو و گروپی ریکلامی جی ئی جی و گروپی کۆمپانیاکانی ستێرگروپ کە کۆمپانیاکی ئاوی کانی و ئاوی ئەڤیەشن و کۆمپانیای فرۆکەوانی ستێر ئەڤیەشن و ستەر تێک و ستێر سیکوریتی و ستێر تاوەر و ستێر کۆنسترەکشن و لەهەمووی تالانچی تر ستێرپێترۆلیوم ە ... بەهاوکاری گروپێک لە راوێژکاری بیانی.\nئارین و ادریس ی هەرزە چین تا لەفەیسبووک گروپی هەوادارانیان هەبێ؟ ئاخر من سەدلەسەد گومانم نیە ئەو گروپانە بارزانیەکان بۆخۆیان بەرێوەی نابەن، ئەی باشە سۆرانی تاکەی ئاوا دەبن بە مەسینە هەلگرو ماستاو چی؟ من دەپرسم تا ئێستا بارزانیەکتان بینیوە بێنە کەنالەکانی راگەیاندن چەلەحانەیەک بکەن؟ دەلێن تا سۆرە (سۆرانی) هەبێ ئێمە خۆمان سوک ناکەین.\nلەرێگەی پەرلەمانتاری بێ شەخسیەت کە بەشداریان پێدەکەن لە هەندێ رێورەسمدا و بۆخۆیان بەدوایان دەکەون لەوانە ئۆمێد خۆشناو پیاوی نێچیرە و لەگەل ادریس بەشدار دەبێ و هێمن هەورامی یش لەگەل ئارین دا.\nدامەزراندنی رێکخراو و دەستەو زانکۆ\nئاشکرایە زانکۆی کوردستان هەولێر لەلایەن نێچیرو بە پارەو بودجەی حکومەت دامەزرا و چەندان سال بە خۆرایی بوو بەلام دواترا کرا بە پارەو بوو بە ئەهلی. وە زانکۆی ئەمریکی دهۆک لە لایەن مسرور دامەزراوە کە کورەکانیان دەورێکی سەرەکی دەبینن لە قبول خاص و گۆرینی سەرۆک بەش و بەرپرسانی زانکۆکان. وە هەردووکیان پشکی شێریان هەیە لەدامەزراندی چەن رێکخراوێکی مرۆیی و گەشەپێدانی تایبەت بۆ فراوانکردنی بنکەی جەماوەری خۆیان.\nلەرێگای مسرور و نێچیر ەوە بەردەوام هەول دەدرێت کورەکانیان بناسێنن لەگەل ئەو کەسایەتی و میوانانی سەردانی سەرۆکایەتی هەرێم و حکومەت دەکەن. هەربۆیە لەو تەمەنی هەرزەکاریەیان زۆر شتیان پێدەکرێ وەک وەرگرتنی ڤیزای شنگن و ئەمریکا و ناردنی خەلک بەزەمالات و ناردنەدەرەوەی نەخۆش.\nبە بڕی 25 دەفتەر دۆلار نێچرفان بارزانی به باشترین و به‌هێزترین که‌سایه‌تی سیاسی ده‌ستنیشانکرا


هۆشیار عەبدوڵا: ئەگەری هەیە هەفتەی داهاتوو گرێی پشکی هەرێم لە موازەنەدا یەکلاببێتەوە | تۆڕی هەواڵی سلێمانی\nHome›هەواڵ›کوردستان›هۆشیار عەبدوڵا: ئەگەری هەیە هەفتەی داهاتوو گرێی پشکی هەرێم لە موازەنەدا یەکلاببێتەوە\nهۆشیار عەبدوڵا: ئەگەری هەیە هەفتەی داهاتوو گرێی پشکی هەرێم لە موازەنەدا یەکلاببێتەوە\nئەندامێکی لیژنەی دارایی پەرلەمانی عێراق دەڵێت: “لەگەڵ ئەو لیژنەیەی لە لایەن کوتلە شیعیەکانەوە راسپێردراوە بۆ یەکلاکردنەوەی دەقی بەدیل سەبارەت بە پشکی هەرێم بەردەوام لەسەر خەتین، دەشڵێت: “بەرەوپێشچونێکی باش هەیە”.\nئەو ئەندامەی لیژنەی دارایی ئاماژە بەوەشدەکات “لیژنەکە دوێنێ سەرۆکی کۆماریان بینیوە، بە گوێرەی ئەو دیدارە بەرەوپێشچوونێکی باش هەیە بە ئاراستەی ئەوەی هەفتەی داهاتوو گرێی پشکی هەرێم لە موازەنەدا یەکلاببێتەوە و هەردوولا لەسەری کۆکبین و دەنگی لەسەر بدرێت”.\nهۆشیار عەبدوڵا ئەوەشی ئاشکرا کردووە “ماددەیەک کە وەک فراکسیۆنی هیوا جێگیرمانکردووە لە قانونی موازەنەدا ئەوەیە کە هەر پارەیەک بۆ هەرێم بێت، دەبێ ئەولەویەتی یەکەم بۆ مووچە بێت پێش هەر بوارێکی تر”.\nدەڵێت: “بۆ مێژوو دەیڵێم لە هەموو ئەو ماددانەی کە لەبەرژەوەندی مووچەخۆران و بوارەکانی تر جێگیرمان کردووە، نوینەرەکەی یەکێتی هاوکار و پشتیوانمان بووە”.\nبەوتەی هۆشیار عەبدوڵا، دواکەوتنی موازەنە تەنها یەکێک لە هۆکارەکان پشکی هەرێمە، هۆکاری سەرەکی ئەوەیە بەشێک لە کوتلە شیعیەکان دەیانەوێ بە موازەنە قۆڵی کازمیی بابدەن و نایانەوێ ئاسان و خێرا ئەو پاسە بدەنە حکومەتەکەی”.\nپێشتر قوباد تاڵەبانی سەرۆکی شاندی دانوستانکاری هەرێم لەگەڵ بەغدا رایگەیاند “تا گەیشتن بە ڕێككەوتن لەسەر پشكی هەرێم و شایستە داراییەكان كۆبوونە‌وە‌كانمان لە بە‌غدا بە‌ردە‌وام دە‌بن”.\nئەندامانی نوێی سەرکردایەتی کۆمەڵ دەستنیشانکران\nدژەتیرۆری کوردستان دەستگیرکراوانی بادینان بە سیخوڕ ناودەبات


لە کفری کۆڕێکى سیاسی بۆ سکرتیری کۆمیتەى محەلی گەرمیان سازکرا\n28 تشرينی2/نوفمبر 2017\nڕێگاى کوردستان ـ نیزام شەبیب\nبەمەبەستى گەیاندنی بیر و بۆچونى حزبی شیوعى کوردستان، لەسەر ئەو بارودخەى ئێستا لە هەرێمى کوردستان هاتوەتە ئاراوە، کۆڕێک بۆ سکرتیری کۆمیتەى محەلی گەرمیان سازکرا .\nدوا نیوەرۆی ئەمڕۆ کۆمیتەى ڕێکخستنى کفری حزبی شیوعى کوردستان ، بە ئامادەبوونى ژمارەیەک لە هاورییانى سنوری رێکخستن, کۆڕێکى بۆ هاوری ئەحمەد مەجید سکرتیری کۆمیتەى محەلی گەرمیانى حزبی شیوعى کوردستان سازکرد و تیدا هاوری پیشرەو جیگیری بەرپرسی کۆمیتەى محەلی گەرمیان ئامادە بوو.\nلەسەرەتای کۆرەکەیدا ، هاوری ئەحمەد بەوردی باسی لە ڕێفراندۆم و ئەنجام و بریارەکەى دادگاى بالاى تاوانەکانى عێراق و ڕوداوەکانى ١٦ ئۆکتۆبەرى بۆ هاورییانکرد و هەروەها باسی لە بۆچونەکانى حزبی شیوعى کرد لە سەر کۆی ئەو رووداوانەى لەم دوایەدا هاتونەتە ئاراوە .\nلە بەشێکى تری وتەکانیدا، بەرپرسی کۆمیتەى محەلی گەرمیان، باسی لەوەشکرد پیویستە شیوعیەکیان بە وریاییەوە مامەلە لەکەل ئەم دۆخانە بکەن کە هاتوەتە ئاراوە و بە نەرمى و دوور لە گرژی مامەلەى لەکەلدا بکەن، چوکە ئەمەى دەکری بەرامبەر بە کورد هیچی لە وانەى تر کەمتر نیە کە دوزمنانى کەلەمەمان دەیانکرد.


تیرۆر لە خۆرئاوا، راڤەکاری و شیکردنەوەی ئەو عەقڵیەتە کوشندەییەی کە لەپشت ئەو جیهادیانەوە ئامادەگی هەیە بۆ بەرپاکردنی هێرشي تیرۆریستيەكانی لە فەڕەنسا و ئەڵمانیا جێی لێکۆڵینەوە وتووێژینەوەی رژدن. جیهادییەکان و ناوەندە ئیسلامییە توندڕەوەکان لە ئەوروپا تێکڕا بونەتە جێی پرسیار و لێکۆڵینەوە. کردنەوەی چەندین دەروازەی راڤەکاریی و وردبونەوە لە تیرۆر و جیهادگەرایی تێکڕا چاودێرانی خستۆتە بەردەم کۆمەڵێک رەهەندی جومگەیی کە تێکڕا گفتوگۆو شیکاریی گەورە دەخوازێت.\nبەڵام ئەم کردەوە تیرۆریستییە کۆمەڵێک پرسیار و گەورەی وروژاند هاوکات سەرلەبەری دەزگا ئاسایشی و پۆلیسی و هەواڵگیرییەکانی فەرەنسا و ئەڵمانوڵاتانی دنیاشی خستە بەردەم بەرپرسیارێتی لێکۆڵینەوەی رژد و خوێندنەوەی جیاوازەوە.\nلەوبارەیەوە ئاسۆ جەبار وتووێژێکی لەگەڵ چالاکوانی کۆمەڵایەتی بواری پەنابەران و دانیشتوی ئەڵمانیا ئامانج مەحمود سازکردووە.\nئامانج مەحمود دەڵێت "خەڵکی ئەڵمانیا بە فرمێسکەوە پێشوازیان لەو ئاوارانە دەکرد کە دەهاتنە وڵاتەکەوە، بەڕێزەوە ئاوو خواردن و میوەیان بۆ پەنابەران دەهێنا، ، بەڵام بڕوانە لەهەمان شوێن لەهەمان بازار و لەهەمان شار کردوەوەیەکی تیرۆریستی لەلایەن کەسێکی بیانییەوە ئەنجام دەدرێت و کەسێکی تری سوریای خۆی دەتەقێنێتەوە...."\nهەروەها دەڵێت "رۆژ بە ڕۆژ ژمارەی مزگەوتەکان لەئەڵمانیا زیادیدەکرد، ئەویش بەیارمەتی سعودییە و هەوڵ و کۆششی ئەو تورکانەی کە لەئەڵمانیا دەژین"\nهەروەها سەبارەت بە ئیسلامە رادیکالەکانی ئەڵمانیا ئامانج مەحمود دەڵێت "ئەو رادیکالیزمەی ئەوکاتە هەبوو؛ ئێستا پشتێکی دیکەی بۆ زیاد بووە، ئەو پشتە لەشوێنێکەوە هاتوون کە هێشتا بوغز و سەرلێشێواوی و هەڵچونیان تیادایە کە بە ڕاستی ترسناکە".\nهەروەها دەشڵێت "تیرۆر هەرگیزاو هەرگیز ناتوانێت ئەو کولتورە دەوڵەمەندەی خۆرئاوا تێکبشکێنێت".


یۆرگن کلۆپی ئەڵمانی بەردەوام پشت بە پلانی فشار کردن دەبەستێت بۆ سەر هەڵگری تۆپ، هەوڵەکانی بۆ ئەوەیە تۆپ لە پێیەکانی یاریزانی ڕکابەر وەربگرێتەوە، بەدوای پچڕاندنی خێرای تۆپەوەیە لە ڕکابەران، لە بەرامبەردا یاریزانانی وەک مۆدریچ و کرۆس بە توانای کۆنترۆڵکردن و ڕاگرتنی تۆپ جیا دەکرێنەوە.\nئەمشەو کلۆپ هەوڵ دەدات مۆدریچ و کروس تووشی سەرلێشێواندن بکات و بە فشاری قورس هەوڵ دەدات لە بونیادنانی هێرشەکان بێبەشیان بکات.\nشێوازی ئەنچیلۆتی-یش بەندە بە گەڕانی یاریزانی ڕکابەر بۆ تۆپ، کە لە ئەنجامدا گۆڕانکاری لە پێگەکاندا ڕوودەدات، ئەمەش دەبێتە هۆی دروستبوونی بۆشایی لە هێڵەکانی ناوەند و بەرگریی لیڤەرپوڵ.\nمیتۆدی کارلۆ ئەنچیلۆتی سیاسەتی “کاردانەوە”یە، ئەم ڕاهێنەرە لە داخستنی مەوداکاندا شارەزایە و لە هێرشی پێچەوانەشدا خێرایە، گومانی تێدا نییە کاتێک ڕووبەڕووی تیپێک دەبێتەوە کە بە توندی فشار دەکات، مەودایەکی فراوان لەپشت هێڵی بەرگریکردنەوە دروست دەبێت، بەم جۆرە یاریزانانی ڕیاڵ مەدرید دەتوانن بگەنە گۆڵی ئالیسۆن بیکەر.\nلە بەرامبەردا چارەسەرە هێرشبەرییەکانی کلۆپ بەندە بە بوونی دوو باڵی بەرگریی “فوول باک”ی ناوازە، ئارنۆڵد و ڕۆبێرتسۆن، هاوشانی لێهاتوویی سەڵاح و دیاز لە باڵەکانی ڕاست و چەپ و گۆڕانکاری پێگەکان لە نێوان مانێ و دیاز، پاشان سەرنجدانی فابینیۆ و ڤان دایک و ماتیپ لە تۆپە بەرزەکان.\nکێیزا کۆتاییهات و ئیتاڵیا و یوڤانتۆس زیانیان بەردەکەوێت\nئەستێرەی هەڵکشاوی ئیتاڵیا و یانەی یوڤانتۆس، فیدریکۆ کیێزا تووشی پێکانێکی قورس بووە و بەهۆیەوە تاوەکو کۆتایی وەرز دووردەکەوێتەوە.…\nڕادوکانو لە پاڵەوانێتی ملبۆرن کشایەوە\nئەستێرەی لاوی بواری تێنسی بەریتانیا و جیهان، ئیما ڕادوکانو کشانەوەی خۆی لە پاڵەوانێتی ملبۆرن لە ئوسترالیا ڕاگەیاند. ڕادوکانو…\nلیبرۆن جەیمس بەهۆی کۆرۆناوە دووردەخرێتەوە\nئەفسانەی باسکەی ئەمریکا، لیبرۆن جەیمس بەهۆی پڕۆتۆکۆلەکانی خۆپارێزی لە خولی یانە پیشەگەرەکانی ئەمریکا، نەیتوانی بەرامبەر ساکرامینتۆ کینگز بەشداریبکات.…\nچەند زانیارییەکی گرنگ لەبارەی فیناڵی چامپیۆنزلیگ\nئەمشەو شەممە، یاریی کۆتایی خولی یانە پاڵەوانەکانی ئەوروپا لەنێوان یانەکانی لیڤەرپوڵ و ڕیاڵ مەدرید لە ستاد دو فرانس…


ئه‌ورووپییه‌کان به‌یاننامه‌یه‌ک سه‌باره‌ت به ڕێکه‌وتنی ناوه‌کی ئێران بڵاو ده‌که‌نه‌وه - جام کوردی\nئه‌ورووپییه‌کان به‌یاننامه‌یه‌ک سه‌باره‌ت به ڕێکه‌وتنی ناوه‌کی ئێران بڵاو ده‌که‌نه‌وه\nیه‌کێتی ئه‌ورووپا و سێ وڵاتی به‌ریتانیا، فه‌ره‌نسا و ئه‌ڵمانیا جارێکی دیکه له به‌یاننامه‌یه‌کدا داوای ئه‌وه‌یان کردووه ئێران پابه‌ندی به‌ڵێنه‌کانی له چوارچێوه‌ی ڕێکه‌وتنی ناوه‌کیدا بێت.\nبه پێی ڕاپۆرتی جام کوردی، وته‌بێژی به‌رپرسی سیاسه‌تی ده‌ره‌وه‌ی یه‌کێتی ئه‌ورووپا و وته‌بێژانی حکومه‌تی به‌ریتانیا، فه‌ره‌نسا و ئه‌ڵمانیا به بڵاوکردنه‌وه‌ی به‌یاننامه‌یه‌کی هاوبه‌ش داوایان له ئێران کردووه بۆ به‌ڵێنه‌کانی له چوارچێوه‌ی ڕێکه‌وتنی ناوه‌کی بگه‌ڕێته‌وه.\nله سه‌ره‌تای ئه‌و به‌یاننامه‌یه‌دا هاتووه: به‌ریتانیا، فه‌ره‌نسا، ئه‌ڵمانیا و نوێنه‌ری باڵای سیاسه‌تی ده‌ره‌وه‌ی یه‌کێتی ئه‌ورووپا نیگه‌رانی خۆیان له هه‌نگاوه‌کانی ئه‌م دواییه‌ی ئێران که به پێچه‌وانه‌ی به‌ڵێنه‌کانی ئه‌م وڵاته‌یه له ڕێکه‌وتنی ناوه‌کی، ده‌رده‌بڕن. ئاژانسی نێوده‌وڵه‌تی وزه‌ی ناوه‌کی ڕۆژی 8 ی ئه‌یلول ئه‌وه‌ی پشتڕاست کردووه‌ته‌وه که ئێران ئامێری پێشکه‌وتووی سه‌نتریفۆژی له ناوه‌نده‌کانی خۆیادا داناوه.\nله درێژه‌ی به‌یاننامه‌که‌دا هاتووه: ئێمه به‌رده‌وام پاڵپشتی له ڕێکه‌وتنی ناوه‌کی ده‌که‌ین و داواش له ئێران ده‌که‌ین بۆ به‌ڵێنه‌کانی پێشووی له چوارچێوه‌ی ئه‌م ڕێکه‌وتنه‌دا بگه‌ڕێته‌وه و واز له هه‌ر هه‌نگاوێکی دیکه له داهاتوودا بێنێت، هه‌روه‌ها پێویسته ئێران هاوکاری زیاتری له گه‌ڵ ئاژانسی نێوده‌وڵه‌تی وزه‌ی ناوه‌کی هه‌بێت.\nله کۆتایی به‌یاننامه‌که‌دا هاتووه: لایه‌نه‌کانی ئه‌ورووپی به‌شدار له ڕێکه‌وتنی ناوه‌کی پاڵپشتی خۆیان له ئاژانسی نێوده‌وڵه‌تی وزه‌ی ناوه‌کی ڕاده‌گه‌ێنن و ئاژانس به دامه‌زراوه‌یه‌کی سه‌ربه‌خۆ و بێ لایه‌ن بۆ چاودێری و تاقیکردنه‌وه‌ی ڕاستییه‌کانی تایبه‌ت به چالاکی ناوه‌کی ئێران ده‌زانن.


ماڵپەری فیردەوس | حوکمی حیجاب کردن لە هەندێک شوێن و تەرک کردن لە هەندێک شوێنی تر؟\nسەردێری پرسیار:حوکمی حیجاب کردن لە هەندێک شوێن و تەرک کردن لە هەندێک شوێنی تر؟\nبەرواری دانان :2020-11-14 کۆدی پرسیار:2257\nپرسیار: خۆم جلی مۆدە لەبەر دەکەم بۆ زانکۆ، دەمەوێت جلی شەرعی بپۆشم بەڵام وا بیر دەکەمەوە ئەگەر ئەو جلە لەبەربکەم نابێ جلی کوردی و مەکسی لەبەر بکەم، چونکە جلی کوردی و مەسکی تەسک و تەنک و ناشەرعین، ئەگەر وابکەم واهەست دەکەم دووڕوو دەردەکەوم، چی بکەم ئێستا؟\nوەڵام: زانایان دەلێن حیجاب یەکێکە لە گرینگترین شیعاری ئیسلام کە ئافرەت موسلمانی پێی بناسرێتەوە و جیا بکرێتەوە لە ئافرەتانی تر .\nسەبارەت بەوە: (دەمەوێت جلی شەرعی بپۆشم بەڵام وا بیر دەکەمەوە ئەگەر ئەو جلە لەبەربکەم نابێ جلی کوردی و مەکسی لەبەر بکەم، چونکە جلی کوردی و مەسکی تەسک و تەنک و ناشەرعین، ئەگەر وابکەم واهەست دەکەم دووڕوو دەردەکەوم).\nڕاستە ئەگەر ئافرەت حیجابی کرد دەبێت بۆ هەموو شوێنێک بیکات، هەروەها ئەگەر جلی کوردیشی لەبەرکرد دەبێت جلەکە شەرعی بێت، تەرک کردنی حیجاب بە یەکجاری خراپترە لەوەی هەندێک جار حیجاب تەرک بکەیت، ئەمە وەسواسی شەیتانە نابێت موسلمان تەسلیمی شەیتان بێت.\nئێمە لە سەردەمێکدا دەژین زۆر لە ئافرەتان حیجابیان لا شتێکی ئاساییە و تەنھا بۆ نوێژ حیجاب لەبەر دەکەن، یان تەنها لە هەندێک شوێن و هەندێک کات حیجاب دەکەن، وە نییەتیشیان پاکە نوێژ دەکەن و ڕۆژووش دەگرن و ڕۆژانە قورئان دەخوێننەوە و بەڵکو قورئانیش لەبەر دەکەن و گوێ لە وتاری ئایینیش دەگرن.\nزانایان دەلێن ئیسلام واتە تەسیلم بوون بۆ خوای گەورە لە دڵ و ڕووکەشدا، ڕاستە مەرج دڵە بەڵام ئەگەر دڵ پاک بێت و ڕاست بێت ڕووکەشیش پاک دەبێت و ڕاست دەبێت و تەسلیم دەبێت بۆ حیجاب.\nئەی خۆشکی بەڕێز قورئان فەرمانی کردووە بە حیجاب، قورئان یان دەبێتە بەلگە بۆت یان دەبێتە بەلگە لەسەرت، گوێڕایەلی خوای خۆت بکە پێش ئەوەی ڕۆژێک بێت پەشیمان ببیتەوە و بلێی خۆزگە لە دونیا حیجابم کردبا.\nزۆر ئافرەت ھەن حەز دەکەن حیجاب بکەن بەڵام دەورووبەری زۆرینەیان ئافرەتی حیجاب نین و شەرم لە خەلک و دەوروبەری دەکەن و لە لۆمەی لۆمە کاران دەترسن، شەرم لە خەلک مەکە بەڵکو شەرم لە خوای خۆت بکە کە سەرپێچی خوای خۆت دەکەیت کە حیجاب ناکەیت.\nئافرەتێکی کافری ڕووسی موسلمان دەبێ و لەناو ولاتی کافرەکان موسلمان دەبێت و دوای خۆی دەکاتە نیقاب و چەندین نەخۆشی و ئازاری دەچێژێت لە بەر دایک و باوکی و خزم و کەس و کاری، ئافرەتێکی ڕاست بووە ھەموو شتێکی کردووە لە پێناو خوای گەورە ھەتا مال و دایک و باوک و خزم و کەس و کاری خۆی بەجێ ھێشت لە ڕێگای خوا چونکە مەبەستی کوشتنی ئەو ئافرەتەیانی ھەبوو، وە لە ولاتی تر لە غەریبی دا دەژیت و بەردەوام دوعا بۆ دایک و باوک و خزم و کەس و کاری خۆی دەکات و بەردەوام بانگەوازی بۆ ئیسلام دەکات و بووە کەسێکی پێگەیشتوو و تێگەیشتوو لە ئیسلام.\nکوا ئافرەتی موسلمان و حیجابەکەی؟! ئەی ئافرەت موسلمان تۆ لەکوێ دەژی و خەریکی چی و بێ ئاگایی ھەتا کەی؟! کوا ئیمانی ئافرەتی موسلمان و تەسلیم بوونەکەی بۆ خوای خۆی؟! کوا ئەو عیبادەتەی کە چەندین سالە دەکات ئیمانی نەگەیشتۆتە ئەو پلەیە کە تەنھا بۆ خوای خۆی تەسلیم بێت و لە لۆمەی لۆمە کاران نەترسێت؟! سوێند بەخوا چەندین موسلمان کاتێک ئەم جۆرە کافرانە دەبینن بۆ موسلمان بوون و پابەند بوون بە دینی ئیسلام، خۆیان دەلێن ئێمە بە گومانین لە ئیسلام خۆمان تۆ بلێی ئێمە کافر نەبین؟! وە بەڕوونی دان بەوە دەنێن و دەلێن ئیمانەکەمان ڕاست نییە و ئێمە ڕاست نین لەگەڵ خوای خۆمان، ئەوا چەندین ساڵە موسلمانین کەچی نەگەیشتووینە ئەم پلە و ئەو خۆشییەی کە ئەمانە باسی دەکەن.\nخوای گەورە ھەندێک مرۆڤی دروست کردووە ڕاستن لەگەڵ خوای خۆیان و ژیان و مردنیان ھەر بۆ ئەوە و خۆشترین ژیانیان ھەیە لە دونیا و قیامەت، خۆشی بۆ ئەوانە کە خەلکانێک دژایەتی دەکەن و وا گومان دەبەن ئەمانە ژیانیان لەخۆیان تاڵ کردووە بەم نیقابە و دینیان تووند گرتووە و ئەمانە ئیسلامین، بەلام لە ڕاستی دا ھەر خوا دەزانێت ئەمانە لە چ خۆشییەک دان، تەسلیم بوون بۆ خوای گەورە و حیجاب لەبەر کردن و ھەر عیبادەتێک کردن پێویستی بە ئیمان ھەیە، سوێند بەخوا ئەگەر ئافرەت خۆشەویستی خوای گەورەی گەیشتبێتە ئەو ڕادەیە کە دڵی پەنگی خواردبێتەوە ئیلا حیجاب دەکات و لە لۆمەی لۆمە کران ناترسێت.\nئەی خوشکی بەڕێز ئەمڕۆ لە دونیا دەژیت و سبەی لە قیامەت لێپرسینەوەت لەگەڵ دەکرێت بۆ ئەم حیجابە، ئایە بەرگەی کەمترین سزا دەگریت کە جووتێ نەعل لە قاچت دەکرێ مێشکی سەرت دەکوڵێ لەگەلی؟! ئایە بەرگەی ئاگرێک دەگریت کە حەفتا ئەوەندە لە ئاگری دونیا گەرمترە؟! ئایە بەرگەی شەرمەزاری ڕۆژی قیامەت دەگری بەرامبەر خوا و لە پێش چاوی ھەموو دروست کراوەکان؟!\nخوشکی بەڕێز مەترسە و پشت بەخوا ببەستە و گەش بین بە و دەست بکە بە حیجاب کردن، ڕاستە سەرەتا کەمێک قورسە بەڵام خوا پشت و پەنات بێت ھەموو شتێک لات سووک دەبێت دوای ماوەیەک لای خەلکیش دەبێتە شتێکی ئاسای و دوای ماوەیەک ڕۆژێک دێت باسی حالی خۆت دەکەیت دەلێیت: سەردەمێک حەزم دەکرد حیجاب بکەم بەلام لەبەر دەورووبەر نەم دەتوانی، بەلام ئێستا سوپاس بۆ خوا حیجابم و من خەلکیش ھان دەدەم بۆ حیجاب کردن و ڕووکردنە دینی خوا.


زانکۆی کوردستان سەرکەوتووترین زانکۆی ئێران لە بواری ڕاکێشانی خوێندکارە نێونەتەوەییەکان :: ماڵپه‌ڕی نووسینگه‌ی پێوه‌ندیی نێونه‌ته‌وه‌یی زانکۆی کوردستان\nزانکۆی کوردستان سەرکەوتووترین زانکۆی ئێران لە بواری ڕاکێشانی خوێندکارە نێونەتەوەییەکان\nزانکۆی کوردستان بە هۆی ڕاکێشانی زیاترین ڕێژەی ئەو خوێندکارە نێونەتەوەییانەی کە پارە دەدەن لە ساڵی ١٣٩٨، بووە جێی ڕێزی ناوەندی کاروباری خوێندکارانی وەزارەتی خوێندنی باڵا.\nلە ڕاستای سیاسەتەکانی ناوەندی کاروباری خوێندکارانی وەزارەتی خوێندنی باڵا، بە هۆی سەرکەوتنە بەرچاوەکانی زانکۆی کوردستان لە بواری ڕاکێشانی خوێندکارە نێونەتەوەییەکان، ئەم ناوەندە وێڕای ڕێزلێنان لە دەسکەوتەکانی زانکۆ کوردستان، بڕە پارەی ٣٠٠ ملیۆن تمەن بووجەی بۆ گەشەدانی چالاکییە نێونەتەوەییەکان و ڕاکێشانی خوێندکارانی بیانیی تایبەت بەم زانکۆیەی تەرخان کرد.\nزانکۆی کوردستان لە مانگی ڕێبەندانی ساڵی ١٣٩۴ بە وەرگرتنی ٨ خوێندکاری کارناسیی باڵا لە هەرێمی کوردستانەوە بە شێوازی فەرمی، دەستی بە ڕاکێشانی و وەگرتنی خوێندکارە بیانییەکان گرت. بە گەشەسەندنی ژێرخانەکانی پێویست وەکوو نووسینی ڕێوشوێنەکان، کردنەوەی نووستنگە و گەشەدانی دەفتەری پێوەندییە نێونەتەوەییەکان و بە پاڵپشتیی بەرپرسان، زانکۆی کوردستان ڕێژەی خوێندکارەکانی خۆی لە ماوەی ۴ ساڵدا گەیاندە نزیک ۵٠٠ کەس کە ئەمە گەشەی ٧٠بەرابەریی نیشان دەدات.\nلە ئێستادا، ۴٩٨ خوێندکاری نێونەتەوەیی لە زانکۆی کوردستان سەرقاڵی خوێندنن کە لەم ڕێژەیە ۴۶٧ کەس لە هەرێمی کوردستانی عێراق، ١٣کەس لە سووریا و ١٢کەس لە ئەفغانستانن. ئەم ڕێژەیە گەشەی ٧٠ لەسەدیی بە نیسبەت ساڵی ١٣٩٧وە نیشان دەدات. ١٨ لەسەدی خوێندکارە نێونەتەوەییەکانی زانکۆی کوردستان کچ و ئەوەلایشی کوڕن. هەروەها ١٢ لەسەدی ئەم خوێندکارانە لە ئاستی کارناسی و ٨٨ لەسەد لە ئاستەکانی کۆتایی ماستەر و دوکتۆرا سەرقاڵی خوێندنن. بە پێی ڕێژەی خوێندکاران لە کۆلێژە جیاوازەکاندا، کۆلێژی زانستی مرۆیی و کۆمەڵایەتی ١٩١، کۆلێژی زمان و وێژە ٨٩، ئەندازیاری ۶٨، وەرزێڕی ۶۶، زانستە بنەڕەتییەکان ۵٩، سەرچاوە سروشتییەکان ١٢، هونەر و تەلارسازی ٣ خوێندکاری لە خۆ گرتووە.\nجێی ئاماژەیە کە تەنیا ١٠ لەسەدی ئەو خوێندکارانەی کە لە زانکۆی کوردستاندا سەرقاڵی خوێندنن بوورسیە کراونەتەوە و ٩٠ لەسەدیان پارە دەدەن. ئەمە لە کاتێکدایە مامناوەندی ئەو خوێندکارانەی کە پارە دەدەن لە زانکۆکانی دیکەی لە وڵاتدا ۴٠ لەسەدە.\nلە ساڵانی دواییدا، بە هۆی بەدواداچوونە بەردەوامەکان، زانکۆی کوردستان لە ساڵی ١٣٩۶دا توانیویەتی مۆڵەتی یاسایی بۆ کردنەوەی ناوەندی فێرکاریی زمانی فارسی بۆ غەیرە فارس زمانەکان و هەروەها دەفتەری سەربەخۆی بەڕێوەبەریی کارە کۆنسوولییەکانی خوێندکارە بیانییەکانی پارێزگای کوردستان لە ساڵی ١٣٩٨ لە وەزارەتی خوێندنی باڵا، لێکۆڵینەوە و تەکنەلۆژیا وەربگرێت.


📝 پەرلەمانتارانی کورد و تورکمان لە کەرکوک داوای دواخستنی راگەیاندنی ناوی دامەزرێندراوانی پەروەردە دەکەن بەڵگەنامەکان\n📅 کاتی تۆمارکردن Dec 28 2019 2:42PM\n24-12-2019 [ زۆرتر... 👁] ✖ ✖ 0 1 ✔ 91% ✍ ب.ج. 28-12-2019 14:42:21\n📝 پەیامی پیرۆزبایی مەسعود بارزانی بەبۆنەی جەژنی لەدایکبوونی حەزرەتی عیسا مەسیح بەڵگەنامەکان\n📅 کاتی تۆمارکردن Dec 24 2019 2:53PM\nبەناوی خودای بەخشندە و میهرەبان بەبۆنەی سەری ساڵی [ زۆرتر... 👁] ✖ ✖ 0 4 ✔ 99% ✍ ب.ج. 24-12-2019 14:53:24\n📝 پەیامی سەرۆکی حکوومەتی هەرێمی کوردستان بەبۆنەی جەژنی لەدایکبوونی حەزرەتی مەسیح بەڵگەنامەکان\n📅 کاتی تۆمارکردن Dec 24 2019 11:59AM\nبەبۆنەی جەژنی لە دایکبوونی حەزرەتی مەسیح کریسمس، پ [ زۆرتر... 👁] ✖ ✖ 0 2 ✔ 99% ✍ ب.ج. 24-12-2019 11:59:48\n📝 پەیامی سەرۆکی هەرێم بۆ جەژنی لە دایکبوونی مەسیح بەڵگەنامەکان\n📅 کاتی تۆمارکردن Dec 24 2019 2:55PM\nجەژنی لەدایکبوونی حەزرەتی مەسیح و کریسمس، بە گەرمی [ زۆرتر... 👁] ✖ ✖ 0 2 ✔ 99% ✍ ب.ج. 24-12-2019 14:55:35\n📊 دیاردەی جیابوونەوەی هاوسەران لە هەولێر (2019) ئامار و راپرسی\n📅 کاتی تۆمارکردن Dec 25 2019 12:27AM\nلە کۆنگرەیەکی رۆژنامەوانیدا (24-12-2019)، یەکێتی ز [ زۆرتر... 👁] ✖ ✖ 0 2 ✔ 99% ✍ ب.ج. 25-12-2019 0:27:51\n📝 راگەیەنراوی فراکسیۆنە کوردستانییەکان لەبەغدا بەڵگەنامەکان\n📅 کاتی تۆمارکردن Dec 24 2019 11:00PM\nبەناوی فراکسیۆنە کوردستانییەکانەوە ناڕەزایی بەرامب [ زۆرتر... 👁] ✖ ✖ ✖ 0 1 ✔ 93% ✍ ج.ع.ئـ. 24-12-2019 23:00:56


دکتۆر کەمال میراودەلی: تورکیا و جەنگی جیهانیی یەکەم. بەشی حەوتەم. – WTARIKURD\nسامانی وەستا بەکر: ڕەوشت.